"Mankomunitatera eramaten den iritzia adostu egiten da" - Tolosaldeko ataria\nImanol Garcia Landa 2017-05-25 08:01\nJon Zubizarreta Abaltzisketako alkateak Landarlan ingurumen elkarteak egindako adierazpenei erantzun egin die, esanez «mankomunitatera eramaten den iritzia aurretik adostu» egiten dela. «Herriko ganaduzale elkartearekin hitz egiten da eta gero udalbatzan hitz egiten da, eta mankomunitatean zer bozkatuko den erabakitzen da», azaldu du alkateak.\nUdalean hirugarren legealdia betetzen ari dela azaldu du Zubizarretak, azkeneko biak alkate moduan. «Herrian badakite behorrak ditugula eta nolako lotura dugun Aralarrekin. Eta azkeneko hauteskundeetan 91,5eko portzentajea eskuratu genuen», zehaztu du. «Zerbait esatekotan herritarrek adierazi beharko lukete. Landarlanek esaten duena ez zait inporta eta beraiengatik ez ditut milimetro bat ere mugituko erabakiak; ez du inolaz ere baldintzatuko gure iritzia». Bide batez, «penagarria» iruditzen zaio «Enirio-Aralar mankomunitateko errealitatea interes pertsonalekin nahastea».\nZubizarretak gaineratu du herritarrak bere jardunarekin ados ez dauden momentuan, udaletik bidali aurretik berak alde egingo duela.\nBestalde, mankomunitateko batzarrean idazkariak ez zuela esan bateraezintasunak daudela adierazi du Zubizarretak: «Horrela balitz ezingo genuke batzarrean bozkatu».\nGoierriko Hitza. Aimar Maiz 2017 mai 25\nLandarlan ingurumen elkarteak Enirio-Aralarko Mankomunitateari eskatu dio urritik honako erabakiak bertan behera uzteko. Hiru ordezkari politikok A...


Jean-Luc Godard-en “Le mépris”, pantaila handian - Nontzeberri\nHasiera/IKUS-ENTZUN/Jean-Luc Godard-en “Le mépris”, pantaila handian\nJean-Luc Godard-en “Le mépris”, pantaila handian\nJean-Luc Godard zinegile frantziarrak 1963an filmatutako Le mépris filma pantailaratuko dute gaur, Bilboko BBK Aretoan, 20:00etatik aurrera, jatorrizko bertsioan eta gaztelaniazko azpitituluekin. Emanaldia Arrebato Zinemarekin batera ondu dute.\nGodardesn film malenkoniatsuena eta ederrena dela esan ohi da. Gizon eta emakume baten artean sortzen den tristuraren esplorazioa da, eszena interesgarriak sortuz eta kolore probokatzaileak eta fluxu piktoriko iradokitzailea erabiliz. Aktore ezagunekin filmatu zuen lan hau zuzendari frantziarrak, besteak beste, Brigitte Bardot frantziarra eta Jack Palance estatubatuarra. Fritz Lang zuzendari klasikoa agertzen da bere burua antzezten, bai eta Godard bera ere. Hala, izar handiekin jositako eta aurrekontu handiko lana da.\nBBK Aretoaren arabera filmak ondokoa kontatzen du: “Paul Javal dramaturgoak Odisea filmaren hainbat pasarte berridazteko proposamena onartu du. Grabazioa Capri-n izango da, Fritz Lang alemaniar zuzendari ospetsuaren zuzendaritzapean. Prokosch estatubatuar produktore harroputza lehenengoz topatzen duenean, idazleak Camille bere emaztea Prokoschen finkara joaten utziko du. Horrela, gaizki ulertze bat egon da eta horren ondorioz bikotearen barruan krisi mingarria hasiko da.\nDomekan, Bizkaiko Bertsolari Txapelketaren udazkeneko bigarren kanporaketa Santurtzin


Ruiz Gómez, Ventura - Nafarroako Musikaren eta Arte Eszenikoen Artxiboa\nVentura Ruiz Gómez-ek, antzerki zaleko aktore gisa, idazketa hainbat literatur-generotan lantzen du: poesia, ipuinak, antzerkia eta eleberria. Bere jarduera ezberdineko emaitzak hurrengoak dira: Nafarroako liburutegiek egindako ipuin-kontaketa saioak, Incierto Troupe taldearekin egindako antzezpenak –bere testu dramatikoak eszenara eramaten duenarekin- eta beste hainbat nafartar taldeekin egindakoak; besteak beste, Kromlech, La puerta roja - Ate gorria, Tarima Beltza, Zarrapastra o Teatrolari. Bere lanaren kalitateak zenbait literatur sari jaso ditu.\nVentura Ruiz-en antzerki-jarduerak Incierto Troupe eta La puerte roja – Ate gorria antzerki taldeek sortutako dokumentazioa manten dezala eragin du.\nIncierto Troupe antzerki taldea 2008. urtean sortzen da zenbait kide Nafarroako Antzerki Eskolatik pasa eta gero. Taldea bereizten da bereziki Ventura Rodríguez-ek idatzitako gai ez komertzialak eszenatokira eramateagatik. Lantzen dituen gaiak hurrengoak dira: Hermanas obran gehiegizko erabilera sexualak familian, ¡Hay que salvar a mamá! izenekoan heziketa integratzailea edo En lo más crudo del crudo invierno obran metaantzerkia lantzen du.\nLa puerta roja - Ate gorria sortzen da 2014. urtean testu arriskutsuak, akomertzialak eta ordezkoak eszenatokira eramateko asmoarekin. No es la lluvia, es el viento eta Por la espalda bezalako muntaiak nazio-lehiaketetan parte hartzeko hautatuak izan dira. Eszenatokian landutako hainbat gai hurrengoak dira: bakardadea, autoiruzurra, memoria historikoa eta inmigrazioa.\nVentura Ruiz-en funtsa dohaintza moduan sartu zen Nafarroako Artxibo Nagusian 2018ko irailean.\nVentura Ruiz-en hasierako dohaintzak hurrengo dokumentuak ditu: afixak, esku-programak, egunkari zatiak eta Incierto Troupe taldearen obrak (Quisiera quererte querido 2011koa, Hermanas 2011tik 2016ra eta ¡Hay que salvar a mamá! 2015tik 2018ra), Incierto Troupe Kromlech-ekin (En lo más crudo del crudo invierno 2013tik 2014ra), Kromlech (Media luna tatuada 2011koa) eta La puerta roja – Ate gorria (No es la lluvia, es el viento 2014koa, Por la espalda 2016tik 2018ra eta A la deriva 2017koa) dokumentazioak. Era berean, dohaintzak beste talde batzuek egindako antzerki ekoizpen ez-profesionalen afixak, esku-programak, programazio-liburuxkak, publizitatea eta egunkari zatiak ere baditu.


1. HABEren azterketak (2015eko bigarren deialdia): entzumena eta irakurmena ebaluatzeko probak\nSortua 09 Urria 2015\n2. HABEren azterketak: 2015eko bigarren deialdian izena emateko epea zabalik\nGaur, irailak 15, zabaldu da HABEren mailak egiaztatzeko 2015eko bigarren deialdiaren matrikula-epea. Hona hemen lehen deialdiko datak: Irailaren 15etik 21era (biak barne): matrikula egin Urriaren ...\nSortua 15 iraila 2015\n3. HABEren azterketak 2015: entzumena eta irakurmena ebaluatzeko probak\nHemen kontsulta dezakezu zeure ordutegia\nSortua 24 apirila 2015\n4. HABEren azterketak: 2015eko lehen deialdian izena emateko epea zabalik\nGaur, apirilak 14, zabaldu da HABEren mailak egiaztatzeko 2015eko lehen deialdiaren matrikula-epea. Hona hemen lehen deialdiko datak: Apirilaren 14tik 21era (biak barne): matrikula egin Maiatzaren ...\nSortua 14 apirila 2015\n5. EGAko Atariko Proba\nEGAko 2015eko lehen deialdiko Atariko Proba datorren larunbatean izango da (otsailak 21).\nSortua 18 otsaila 2015\n6. EGA 2015: lehen deialdia\nZabalik dago EGA agiria lortu ahal izateko 2015eko lehenengo deialdiko matrikula-epea. Hona hemen deialdiaren data garrantzitsuenak: Matrikula-epea: urtarrilaren 7tik 21era, biak barne Atariko ...\nSortua 08 urtarrila 2015\n7. Matrikula zabalik 2015eko urtarrilerako\nDagoeneko zabalik dago 2015eko urtarrilerako matrikula egiteko epea Santurtziko Udal Euskaltegian. Euskara ikasteko modalitate hauek ditugu: Egunean ordu eta erdiko ikastaroak Astean bi eguneko ...\nSortua 11 abendua 2014\n8. Ikasturte hasierako ekitalde akademikoa\nSortua 11 iraila 2014


Azken neurtitzeko Primak sekulako naspilla sortarazten digu.\nOrain artean, prima Urdiñarbetar andregaiari deitu dio eta maitariari xalanda.\nBaiñan, orain eta seigarren neurtitzean nori deitzen dio prima?.\nBeti bezala Urdiñarbetarrari deitzekotan, bere andre zaharrarekin moldatu da eta andregaiari (primari) diru-ordain bat eman dio desohoreturik utzi duelako; baiñan prima orain arteko xalanda`ri esaten ba`dio, orduan, diru ordaiña ohaideari eman dio, Urdiñarbetarrarekin ezkontzeko libre egon dadin.\nDakiogun orain lendabiziko neurtitzeko primari.\nOmizetar galaia Urdiñarbe`ko primarekin ezkontzeko asmotan atera baldin ba`zen etxetik, guztiz naturala da honek ezteiak prest edukitzea eta apaizaren debekuagatik, berrogei ezteiliar maieratu ondoren, senarrik gabe gelditzea.\nBeti ere gogoan eduki behar da eztela hitzez-hitz hartu behar ezteiliarrak maian jarri zirenik, Etxahun`ek dion bezala, elizkizuna debekatu ondoren ezpaitzen iñor maiera hurbilduko.\nHizketa honekin esan nahi du soilki, emakumezkoak berrogei ezteiliarrentzat zeukala bazkaria prest, hots, berrogeitsu zirela gomitatuak.\nBaiñan, interpretazino hau lenengo ahapaldiaren kontra dijoa, hemen esaten baitu Urdiñarbe`n nahigabea hurbil izan zutela, baiñan ez izan zutela, eta maitari zaharra ia berearekin atera zela, baiñan ez atera zela.\nBestalde, boskarren eta seigarren ahapaldiko prima xalanda zaharra izatekotan, ez da batere natural pentsatzea Omizetar galaiak bi ezkontza batean prestatuak edukitzea, maitariarekin eta Urdiñarbetar andregaiarekin.\nJon Mirande`k ordea, segurantzi oso batez uste du boskarren eta sei garren ahapaldiko prima ohaidea, maitaria, dela eta ez Urdiñarbe`ko andregaia.\nHorra gertariaren kontaketa Zuberotar olerkariaren ustez: Seigarren ahapaldian Etxahun`ek aipatzen duen prima, ene ustez, Omizetar mutillaren lenengo andregaia da, hau da, chalanda zaharra".\nOrdura artean, chalanda horrek uste izan zuen azkenean mutilla harekin ezkonduko zela; eta beraz, ezteiak atondu zituen, eta ezteiliarrak gonbidatu.\nBaiñan fitsatutako ezkon-egunean bertan, mutillak arranjû bat egin du harekin, diru emanaz, bere esperantzak, eta mutillak nahi duen ezkontzari jarritako eragozpenak, utzi ditzantzat.\nBaiñan, halaz eta guziz ere, damu du, dirua irabazi arren, senargai bat galdu duelako.\nArrazoiketa honen ondoren, beste korapillo baten aipakizun egin nion, alegia, boskarren eta seigarren ahapaldiko prima xalanda zaharra baldin ba`da, zergaitik deitzen dion Etxahun`ek, batere beharrik gabe eta nahaspilgarri, prima.\nHoni erantzun zion: Etxahun`ek zergaitik deitzen dion prima xalanda zaharrari? galdetzen duzu.\nBainan zergatik ez ziokean deitu behar, prima ba`zen?.


About: dbpedia-eu:Selena_Gomez Goto Sponge NotDistinct Permalink\nSelena Marie Gomez (Grand Prairie, Texas, Ameriketako Estatu Batuak, 1992ko uztailaren 22a) zinemako eta telebistako aktorea, abeslaria, konpositorea, aurkezlea, dantzaria, modeloa, moda-diseinugilea, enpresaburua, filantropoa eta UNICEFen borondate oneko enbaxadorea da. Aktore gisa goiz hasi zuen bere karrera, Barney & Friends telebista-seriean Gianna interpretatuz. Beranduago Disney Channel kate amerikarrean bigarren mailako imterpretazio lanak egin zituen aimbat serietan. Azkenean bere series lortu zuen "Wizards of Weverly Place" izenekoa, oso arrakasta handia izan zuen, hori de la eta 3 "Emmy" sari irabazi zituen 2009, 2010 eta 2012 urteetan. Disney-ri esker musika munduan ere lanean hasi zen. "Selena Gomez & The Scene" izeneko banda osatu zuen era hiru disko kaleratu zituen bandarekin\nSelena Marie Gomez (Grand Prairie, Texas, Ameriketako Estatu Batuak, 1992ko uztailaren 22a) zinemako eta telebistako aktorea, abeslaria, konpositorea, aurkezlea, dantzaria, modeloa, moda-diseinugilea, enpresaburua, filantropoa eta UNICEFen borondate oneko enbaxadorea da. Aktore gisa goiz hasi zuen bere karrera, Barney & Friends telebista-seriean Gianna interpretatuz. Beranduago Disney Channel kate amerikarrean bigarren mailako imterpretazio lanak egin zituen aimbat serietan. Azkenean bere series lortu zuen "Wizards of Weverly Place" izenekoa, oso arrakasta handia izan zuen, hori de la eta 3 "Emmy" sari irabazi zituen 2009, 2010 eta 2012 urteetan. Disney-ri esker musika munduan ere lanean hasi zen. "Selena Gomez & The Scene" izeneko banda osatu zuen era hiru disko kaleratu zituen bandarekin batera. 2013an Selenak bakarkako bideari ekin zion "Stars dance" izeneko albuma kaleratuz. 2014ean bilduma albuma atera zuen, "For you" izenekoa. Urte berean "Interscope" diskografia berriarekin sinatu zuen eta disco berria ateratzeko planetan dabil, "Revival" izenekoa, urriak 9an kaleratuko du.


2012-JOKIN AUZMENDI-Igande Odoltsua | Batxilergo2ko HISTORIA eta ENPRESA\n2012-JOKIN AUZMENDI-Igande Odoltsua\nPosted on 18 abendua, 2012 by koroirastorza\nIgande Odoltsua (ingelesez Bloody Sunday) Irlandako Errepublikako historian eztabaida handiak sortu zituen gertakariari deitzeko izengoitia da. Gertakari honetako aurreneko ekintza, 1920an futbol gaeliko partida batean Dublingo Croke Park zeuden ikusle eta jokalarien aurkako sarraskia izan zen.\n1920ko azaroaren 21ean The Cairo Gang taldeko kide gehienak\nCroke Park estadioan jokatu behar zen Tipperary-Dublin futbol gaeliko partidako ticketa\nIgande Odoltsuaren jatorria Irlandar Independentzia Gerra izan zen (1919–1921). Ondoren etorri zen Irlandako Errepublikaren independentzia eta bere legebiltzarra edo Dáil Éireann.\nIrlandako Errepublikaren indar armatua, lehengo Irish Republican Army edo Irlandako Armada Errepublikarra, irlandar separatismoarekin bukatu nahi zutela-eta, britainiar poliziaren (Royal Irish Constabulary, RIC), erakunde laguntzaile eta Britainiar Armadaren aurkako gerrila gerran hasi zen.\nGobernu britainiarrak bere indar paramilitar propioak formatu zituen, Black and Tans eta Auxiliary Division (Auxiliaries edo Auxies) delakoak. Talde hauen jokaera oso entzuna izan zen, bortitza eta biolentoa baitzen oso, eta ez IRAko kide ziren susmagarriekin edo presoekin bakarrik, irlandar guztiekin baizik. Auxiliary Division hau izan zen Igande Odoltsuan gertatutako sarraskiaren egilea.\n1920ko azaroaren 21ean, irlandar Ogasun ministroa eta Irlandar Anaitasun Errepublikarraren buru zen Michael Collinsek Britainiar Inteligentzia Zerbitzuko The Cairo Gang deituriko 18 goi agintariak erailtzeko agindua eman zuen, irlandar erakunde nazionalistetan infiltratu eta gaiztotzeko helburua zutelako.\nEgunsentian hil ziren Collinsen eskuadroiaren esku. Izan zen etxean harrapatu zuena, familiaren aurrean. Izan ziren jazarri eta alde egiten ari zirenean hil zituztenak. Eraso latza izan zen Irlandako Inteligentzia Britainiarrarentzat eta, biziraun zutenak alde egin zuten handik.\nEgun horretan, geroago, Dublingo futbol gaeliko taldeak Tipperary futbol taldearen aurka partida bat jotzea aurreikusia zegoen. Croke Parken izango zen, GAA-ko (Gaelic Athletic Association o Asociación Atlética Gaélica) futbol estadiorik handiena. Britainiar partaide haietako baten esanetan, txanpona bota omen zuten airera, Croke Parkeko sarraskia burutu ala Dublingo Sackville kalea sakeatzera joan (oraingo O’Connell kalea).\nHilketa haiek Dublinen egonezin orokorra sustatu bazuten ere, bizitza aurrera zihoan eta herria gerraz nazkatuta zegoen. Testuinguru honetan, 10.000 inguru ikusle joan zen Croke Parkera, partida ikustera. Hastear zegoen lehia eta abioi batek zeharkatu zuen estadio gaina. Pilotuaren kabinatik sugar gorria atera zen eta auxiek zelaia inbaditu zuten. Orma gainean zegoen ofizial batek, errebolberra disparatu zuen; zelaitik jendeari egin zioten tiro eta sarreratik ere ametralladorea geratu gabe ari zen. Jendea alde egiten saiatu zen. Bi futbol jokalari, Michel Hogan y Jim Egan, tiroz erori ziren; Hogan zauri haien ondorioz hilko zen. 14 pertsona hil ziren eta 65 zauritu.\nEroritakoen artean zegoen Jeanni Boyle, bere emaztegaiarekin batera partidara joan zen eta 5 egun barru ezkontzekotan zen. John Scott ere hantxe zen, 14 urteko gaztea. Gorputzak hainbeste zauri zituen, baionetaz egin ote ziren ustean egon zirela. Biktima gazteenek 10 eta 11 urte zituzten.\nAuxien ekintzak hauek edo Black and Tans taldekoenak ez ziren ofizialki autorizatuak izan eta Dublingo gazteluko aginte britainiarrak larrituta hartu zituzten. Koroaren indarren jokaera justifikatu nahian, horrelako buletina bidali zuten prentsara.\n« Jendetza handia etorri zen larunbatean Dublinera, Tipperary-Dublin partida ikusteko aitzakiaz. Baina benetako arrazoia goiz hartan gertatutako krudelkeria izan zen. Larunbatean pistolero haiek Croke Parken zeudela jakinaren gainean, Koroaren indarrak joan behar izan zuten zelaia hartzera. Hasierako ideia ofizial bat zelai erdian jarri eta, megafoniaz, asasinoei pauso bat aurrera emateko agintzea zen. Baina armadaren zati bat aurreratu eginz en eta tiro egin zuten abisu emateko asmoz. Izuak estanpida itzela eragin zuen eta hortxe gertatu ziren heriotza tamalgarri haiek. »\nDublingo gazteluko bolondresak gogoratzeko plaka\nAuxien eta Black and Tans taldeek Independentzia Gerran izandako jokabideak irlandar herria britainiar koroarekin aurrez aurre jarri zuen. Erregeak eta hainbat politiko britainiarrek garbi adierazi zuten jokabide haiekiko desadostasuna, baina gizon, emakume eta haurrak taldean hiltze hura ospetsu egin zen nazioartean eta britainiarrek sinesgarritasuna galdu zuten. Éamon de Valerak gidatutako gobernu errepublikarraren aldeko indarrak hazi egin ziren.\n↑ (Ingelesez) http://www.dublinheritage.ie/media/gaa_and_irish_revolution_text.html\n↑ (Ingelesez) http://query.nytimes.com/gst/abstract.html?res=9E00E3DE163CE533A25757C2A9679D946195D6CF\n← 2012-ASIER EGIA-David Carradine\n2012-ARITZ INSAUSTI-Fulgencio Batista →


2015 apirila | Garaigoikoa\nOrain dela urte batzuetatik, telpatze sistematikoa darabilt ezagutzen ez ditudan dendetan. Hori dela eta, Bilboko Alde Zaharreko 10 janari denda euskaldun ekarri nahi ditut hona. Egunon.info webgunean beste hainbeste daude. Eta orain Garitano herrikidearen jarrera goraipatu behar denez, ba horixe, joan zuok ere euskaraz lasai arraio hauengana (oholtzatik jaitsi barik): 1. Urdaitegi: Askao kalean dago denda. Urdaitegi txikia da, baina gutiziaz bete-betea (gazta, urdaiazpikoa eta abar)....\nGaur egun euskaldunon hizkuntza ibilbideak gero eta bihurriagoak dira, gero eta korapilatsuagoak. Etenak eta lotzeak agertzen dira bizitzan, berriro hartzeak eta berriro uzteak. Gero eta gehiago. Euskaldun eta erdaldun kategoria zurrunek gero eta gutxiago balio digutelakoan nago. Euskararen gaitasunak continuum bat dira eta bizitza osoan zehar aldatu, moldatu eta eraldatu daitezke. Beraz, hizkuntza ibilbide hauek modu bisual batean irudikatzeko zailtasunak daude, kolpe bakar batean...\nHizkuntza antropologia emakumeen esku?\nEuskal soziolinguistikan orain arte ikuspegi soziologikoa izan da nagusi, ikuspegi psikologikoa ere landu da (burura datorkit Joxpi Irastortzaren doktore tesia, adibidez). Eta, azken aldion, ikuspegi antropologikoa ere lantzen hasi da gurean (hizkuntza antropologiaren alorretik). Baina gauza bitxi bat gertatzen ari da (edo sumatzen ari naiz). Ikuspegi soziologikoan gaur eta hemen gizonezkoak dira nagusi: Txillardegi eta Txepetx, baina baita Xabier Erize, Iñaki Martinez de Luna, Mikel...\nEstandarizatutako edozein hizkuntza (hizkera?) asmatua da berez. Beste kontu bat da erabileraren poderioz “naturalizatu” den ala ez. Baina, berez, “laborategiko” hizkerak izan dira noizbait estandar guztiak. Gurean ere hala da. Euskara batua asmatu eta oraindik eraikitzen ari gara hala nola. Mugak muga eta zailtasunak zailtasun, batua ia inork ez du zalantzan jartzen. Bizkai aldean ahozko hizkeretatik batuara aldea dago (baina ez amildegia batzuek...\nArnasgune funtzionalak inoiz aipatu ditut blogean, baita bide batezko euskalgintza ere. Inoiz inork adibideak eskatu dizkit. Ez da konstruktu teorikoa eta, beraz, adibideak badira. Eta gaur bat hona dakart: Lainomendi. Orain dela 25 urte jaio zen Derion Lainomendi dantza taldea. Hasieran euskara elkarte izateko bokazioarekin, baina ez zuen helburua lortu. Hala ere, agian garrantzitsuagoak diren zereginak bete ditu. Izan ere, dantzak euskaraz irakasteaz gain (orain dela 25 urte...


Etchebestia: ontasun higiezinen jabetza baino haratago | Basse-Navarre | KAZETA\nEtchebestia: ontasun higiezinen jabetza baino haratago\nMartxoaren 2an, Baionako Auzitegian Ortzaizeko Etchebestiaren etorkizunaz eztabaidatu zuten. Garbi elkarteak Baionako diozesari eraikuntza eman nahi dio eta horren truke erraberritze lanak eginen lituzkete. Elkarteko Grazi Etchebeherek ekimena salatu du epaileen aitzinean. Aferaren inguruko erabakia apirilaren 13an hartuko da.\nKazeta|03/03/2015 08:05|0 commentaires Mis à jour à:\nEtchebestiaren inguruko erabakia apirilaren 13an jakinen da. Argazkia Bob EDME.\nEztabaida bizia da Ortzaizeko herrian eta atzo, martxoaren 2an, disputa hori Baionako auzitegira heldu zen. Garbi elkarteak Etchebestia eman nahi dio Baionako diozesari erraberritze lanen truke, baina taldeko kide den Grazi Etchebehere erabaki horren kontra azaldu da. Bere iritziz, elizbarrutiak eskua sartzen balu eraikuntzan eta elkarte barnean, horren izpiritua desagertuko litzateke. Etchebestiaren etorkizuna apirilaren 13an jakinen da.\n1955ean, jatorrizko jabeak Etchebestiaren eraikuntza eman zion Garbi elkarteari. Garaiko estatutuek eraikuntzaren funtzioa definitzen zituzten: "kolektibitate guziaren aisialdiak antolatu", "herritar guzien elkartasun morala eta elgar ulertze izpiritua indartu". Urteak pasa eta herritarrei zuzendutako aktibitateak antolatzen joan dira. Egun, antzerkiak, ikastaroak edo sindikatuen bilkurak antolatzen dira bertan.\nHaatik, eraikuntza normetara egokitzeko obrak egin beharko liratezke eta horrek 250.000 euroko kostua luke. Garbi elkarteak eraikuntza diozesari emaitea erabaki du, erraberritze lanen truke. Erabaki hori gauzatuko balitz, elizbarrutia eraikuntzaren jabe bilakatu litzateke eta elkartea eskubidezko erabiltzaile.\nHorretaz gain, tratuan, elkartearen estatutuak aldatu nahiko lituzke Aillet apezpikuak. "Galdegin du eraikuntzaren jabe izaitea eta elkarteak erlixiozko bokazio barneratzea", adierazi du Grazi Etchebeherek. Horrek erran nahi du, "erlijiosoak ez diren ekintzak ezingo direla gauzatu". Catherine Drone, elkarteko lehendakariak, adierazi du "aktibitate berdinak mantenduko liratezkeela: bilkura gela, erizaindegia eta apartamendua". Azpimarratu behar da Garbi elkartea desagertzen balitz, jabetza eta usufruktua diozesaren esku geldituko liratezkela.\nGrazi Etchebeherek elkartearen erabakia auzitegietara eraman du. Inguruko gazte batzu Etchebehereren alde agertu dira eta hauek elkarteak ekitaldien bidez erraberritze obrentzako dirua lortzea nahi dute.\nIbai Ayçaguer, Mathieu Iriat, Patxi Aiçaguer, Ramuntxo Jorajuria eta Xantxo Lekunberrik idatzi duten gutun batean Garbi elkarteak hartu nahi duen erabakiaren kontra agertu dira. Hain zuzen ere, azpimarratu dute "herritarren adostasuna gabe hartu nahi dela erabakia". Alabaina, oroitarazi dute 2012ko maiatzean galdezketa bat egin zela eta 335 bozkazaletik %90 erabakiaren kontra agertu zirela.\nMartxoaren 2an, epailearen aitzinean, lehen aldiz Etchebehere eta elkartearen argudioak parez pare entzun ahal izan dira. Grazi Etchebeherek dohaitzaren ezeztapena galdegin dio. Aldiz, elkartearen abokatuak "jatorrizko familiaren nahia egitura katolikoa izaitea zela" defendatu du.\nEtchebestia eraikinaren inguruko deliberoa azaroaren 2an jakinen da


Euskarazko film laburren zirkuitua martxoaren 10ean ailegatuko da Sondikara - Aikor.eus\nEuskarazko film laburren zirkuitua martxoaren 10ean ailegatuko da Sondikara\na: Zulo filmaren fotograma 2018-02-27 10:06\nTopaguneak antolatuta, eta Altzora Sondikako euskara elkartearen eskutik, film labur hauek ikusi ahalko dira Kultur Etxean: Ilunpetan (Koldo Carranza), Night Shift (Izaskun Arandia), Higadurak (Oihane Zunzunegi eta Amaia Otaola), Ejecutor (Javi Arriaga), Tazan (UDA films), Areka (Aitzur animazio taldea), Kreba (Oier Fuentes) eta Zulo (Erika Olaizola eta Amancay Gaztañaga). Emanaldia 19:00etan hasiko da.\nAurtengoa Laburbira euskarazko film laburren hamabosgarren edizioa da. Bihar Begaran hasi eta martxoaren 27an amaituko da Arrasaten. Guztira 29 herri bisitatuko ditu, tartean London, Paris eta Valencia. Ekintzak helburu bi ditu: alde batetik, euskarazko sortzaileen kalitatezko lana ezagutaraztea, ekoizten jarraitu dezaten aukera emanez; eta bestetik, ikusleei hemen eta euskaraz sortutako filmez gozaraztea. Laburbira martxan ipintzeko, Topagunea herriz herriko euskara elkarteekin ibiltzen da elkarlanean, eta Eusko Jaurlaritzaren kultura saileko zein Arabako, Bizkaiko eta Gipuzkoako Foru Aldundien babesa izaten du.\nFilmek 15 minutu inguru irauten dute eta erabat ezberdinak dira bai estilo aldetik, bai mezu aldetik: umorea, intriga, kritika, gure historiari begirada, eta kulturaren eta hizkuntzaren transmisioa, besteak beste.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Muntaia- eta mantentze-lan elektriko/elektronikoak (Modulua)" topic_facet:"Mekanizazioa (Heziketa Zikloa). Erdi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Mekanizazioa (Heziketa Zikloa). Erdi maila\n1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...


"Prebentzio neurriak baretzen dituztenean jendea gehiegi lasaitzen da, eta ahaztu egiten du pandemia batean gaudela" - Irutxuloko Hitza : Irutxuloko Hitza\nOnintza Mokoroa, artillaria\n"Prebentzio neurriak baretzen dituztenean jendea gehiegi lasaitzen da, eta ahaztu egiten du pandemia batean gaudela"\nAurten zaila izango da festak egitea; gainera, prebentzio neurriak baretzen dituztenean jendea gehiegi lasaitzen da, eta ahaztu egiten du pandemia batean gaudela. Jende askok gertukoak galdu ditu, eta beste batzuek ez dakite zer gertatuko den bere negozioekin. Jendeak asko sufritu du, eta errespetua merezi dute.\n2.-Zeintzuk dira zure Donostiako jairik gogokoenak?\nEsango nuke Kontxako Banderaren eguna eta San Sebastian eguna direla nire festa gogokoenak. Kontxako Banderaren egunean goizetik ateratzen zara etxetik, kontuz ibili behar duzu zein koloretako kamiseta aukeratzen duzun, eta jaiak kirol giroa du. San Sebastian eguna, berriz, oso berezia da, bihotzean daramagu eta ezin dut hitzekin adieraz sentiarazten didana.\nGiro atsegin eta dibertigarria izatea da niretzat ezinbestekoa. Musikarekin alaitu eta animatu egiten gara.


Minecraft Java Edition Apk deskargatu Android-erako [Jokoa aldatua] - Luso Gamer\nMinecraft Java Edition Apk deskargatu Android-erako [Jokoa aldatua]\nAbenduaren 29, 2021 by John Smith\nMinecraft beti izan zen sorpresa handia Android-eko jokalarientzat. Jokatzeko barnean gako-modu desberdinak eskura daitezkeelako aukerak barne. Hala ere, gaur jokalarien eskaera bideratuz, hemen gaude Minecraft Java Edition Apk-rekin.\nFuntsean, hemen eztabaidatzen ari garen bertsio aldatuak pro funtzio desberdinak eskaintzen ditu. Joko-aplikazio ofizialaren barruan gehien falta direnak. Minecraft mugikorreko bertsioari buruz hitz egiten dugunean, oztopo murriztaile ezberdin ugari aurkitu ditugu.\nHoriek etsipen handia eskain dezakete jokalarientzat. Hala ere, arazoak eta funtsezko murrizketak kontuan hartuta, garatzaileek azkenean arrakasta lortu dute Android-en Minecraft Java Edition modded bat ekartzea doakoa den jokalarientzat.\nZer da Minecraft Java Edition Apk\nMinecraft Java Edition Apk jatorrizko jokatzeko bertsio aldatua da. Egia esan, mod bertsioak funtsezko funtzio ugari eskain ditzake doan moduak barne. Hala ere, jokalariek arazoak izan ditzakete jokatzeko instalatzeko.\nJokatzeko benetako bertsioa ordenagailuko bertsioan jokatzeko soilik eskura daitekeelako. Hala ere, gaur hemen lineako irtenbide perfektu hau ekarri dugu. Horrek jokoaren Apk bertsioaz gozatzen lagunduko du Android telefonoen barruan doan.\nGaur egun, antzeko Apk fitxategien bertsio ezberdin ugari eskura daitezke sarean. Baina sarean eskura daitezkeen joko horietako gehienak premium edo faltsuak dira errealean. Horrek esan nahi du zaleek denbora gehigarrian etsita egon daitezkeela arazo ugari izan ondoren.\nHala ere, garatzaileak azkenean bikain honekin itzuli dira emuladorea irtenbidea. Hori benetakoa da erabilerari dagokionez eta ez du harpidetzarik edo erregistrorik eskatzen moddatutako jokorako. Hori dela eta, aldatutako jokoan jolastea interesatzen zaizu eta instalatu Minecraft Java Edition Download.\nizena Minecraft Java Edition Apk\nTamaina 75.45 MB\nPaketearen izena net.kdt.pojavlaunch\nKategoria Jokoak - tresnak\nAplikazio fitxategia instalatzeko eta erabiltzeko prozesua aztertzen dugunean. Zaila iruditu zaigu eta hasiberriei aipatutako urratsak arretaz jarraitzea gomendatzen dugu. Lehen aipatu bezala jokatzeko bertsio ofiziala murriztailea da eta harpidetzak behar ditu.\nHarpidetzak erosi eta dirua inbertitu gabe, ezinezkoa dirudi jokalariek profesionalen funtzioekin gozatzea. Hala ere, hemen adituak azkenik itzuli gara mod jokatzeko. Hori instalatzeko segurua da eta ez du harpidetzarik behar.\nLehenik eta behin, gure webgunetik deskargatu daitekeen PojavLauncher deskargatzeko eskatzen zaie jokalariei. Sakatu emandako deskarga estekaren botoia eta erraz deskargatu abiarazlearen bertsio eguneratua. Apk ofizialera sartzeko ez da baimenik behar.\nOrain instalatu deskargatutako Apk fitxategia metodo tradizional zaharra erabiliz. Abiarazlea Play Store-n eskura daitekeen arren, hautagarritasun arazo batzuen ondorioz. Android erabiltzaile askok ezin dute APK nagusira doan sartu.\nBaina hemendik Android erabiltzaileek deskargatu dezakete baimenik gabe. Orain instalatu aplikazioa metodo klasikoa erabiliz eta gozatu Play Minecraft Java Edition mugikorrean. Horretarako, ez da harpidetza edo erregistrorik behar.\nGogoratu jokalariek Mojang kontua erabiliz kontu nagusian saioa hasi dezaketela. Nahiz eta kontu bat gehitzea jokalarientzat ere eskura daiteke. Plataforman berriak direnek jokoz goza dezakete lineaz kanpoko moduaren erabilerraztasuna aukeratuz.\nGainerako ezaugarri nagusiak jatorrizko jokatzeko berdinak dira. Adituek, gainera, hainbat gadget-erreproduzitzaileak, hala nola PC, IOS eta Android erabiltzaileak, jokalari anitzeko aukeraren barruan elkartzen dira orain. Sartu Interneteko konexio egonkor batera eta gozatu hainbat jokalari.\nHirugarrenen zuzeneko iragarkiak ez dira onartzen.\nMod jokoa integratzeak aukera amaigabeak eskaintzen ditu.\nHorien artean, suntsipen erraldoia, arma indartsuak, moduak eta gehiago daude.\nJokoen sustatzaileak eta beste optimizatzaile batzuk ere eskura daitezke.\nHorietara sartzeko, arakatu abiarazlearen ezarpenen panela.\nDagoeneko izena emanda zein hasiberriek parte har dezakete.\nLineaz kanpoko erabilerraztasuna ere eskura daiteke.\nNola deskargatu Minecraft Java Edition Apk\nBertan webgune askok antzeko Apk fitxategiak doan eskaintzen dituztela diote. Baina, egia esan, plataformak barne webgune horiek fitxategi faltsuak eta hondatuak eskaintzen dituzte. Beraz, zer egin beharko lukete Android-eko jokalariek egoera horretan hirugarrenen plataforma horietan fidatu ezin direnean?\nEgoera horretan, Android erabiltzaile horiei gure webgunea bisitatzea gomendatzen diegu. Hemen gure webgunean Apk fitxategi benetakoak eta jatorrizkoak soilik partekatzen ditugulako. Deskargaren atalean aplikazioaren fitxategia eskaini aurretik, gure aditu-taldeak Apk-a aztertu eta telefono mugikor ezberdinetan instalatzen du.\nGogoratu hemen onartzen ari garen aplikazio-fitxategiak jatorrizkoak direla eta ez dutela hirugarrenen egiaztapenik behar. Jokoa telefono mugikor ezberdinetan instalatu ondoren ez dugu arazorik aurkitu. Beraz, guztiz segurua da instalatzea eta jolastea.\nAntzeko emuladorearekin erlazionatutako Android aplikazio ugari eskura daitezke hemendik atzitzeko. Beste tresna horiek arakatzeko, instalatu aplikazio hauek. Zeintzuk dira Minecraft Launcher Apk Minecraft Apk.\nBeraz, Minecraft-en jolastea maite duzu baina beti etsita geratzen zara murrizketak jasan ondoren. Ondoren, zale horiei dohainik aukera amaigabeak eskaintzen dituen Minecraft Java Edition Apk deskargatzea gomendatzen diegu. Gogoratu jokalari aitzindariek eta hasiberriek biek plataforma aprobetxa dezaketela.\nKategoriak tresnak, Jokoak Tags emuladorea, Minecraft Java Edition Apk, Minecraft Java Edition Apk deskargatu, Minecraft Java Edition Android-en, Jokatu Minecraft Java Edition mugikorrean Post nabigazioa\nRiver Monster 777 Apk deskargatu Android-erako [Kasino aplikazioa]\nHDToday.TV Apk deskargatu Android-erako [Filmak+Series]


Auschwitz-etik Haratago, erakusketa eta zikloa Donostian\nAuschwitz-etik Haratago erakusketa eta kultura-zikloan antolatu da Donostian, Koldo Mitxelena Kulturunean. 500 metro karratuko ibilbide batean, biktimen eta sarraski-egileen erretratuak ikus daitezke, eta Auschwitz-eko sarraskitze prozesua ulertzeko beste zenbait irudi ere bai. Ziklo kultural paraleloa, tamala da, gaztelera hutsez da.\nGipuzkoako Foru Aldundiko Kultura sailak ekoiztu du, baina euskarazko edukiak ahaztu zaizkie. Gaur hasten da ekitaldi programa paralelo bat, hitzaldi, solasaldi eta film-proiekzioekin, eta hitzaldi/solas guztiak gaztelaniaz dira, eta aukeratutako film guztiak erdarazkoak, baina, badaezpada, gaztelaniazko azpidatziekin.\nGaurko ekitaldia, 19.00etan, "Una violencia indómita", Julián Casanova eta Edurne Portelarekin.\nForu Aldundiak zabaldutako informazioaren arabera, ziklo honekin, "errepresio frankistaren makineriaren eta nazismoaren arteko harremana aztertuko dugu, ikuspegiari genero ikuspegia eta sexu indarkeriari buruzko azterketa gehituz. Espainiako indarkeria koloniala eta haren ondorioak Espainiako memoria historikoa berreskuratzeko mugimenduarekin eta Saharan dagoen egungo gatazkatsuarekin lotuko ditugu. Europako errefuxiatuen gaia eta nekropolitika aztertuko ditugu, gaur egungo masa indarkeriaren modu gisa. Horrela, masa indarkeriaren ezagutzan sakontzen saiatuko gara, etengabeko elkarrizketaren bidez, esperientzien arteko zubiak eraikiz eta elkarrizketarako eta arretaz entzuteko guneak sortuz." Ikuspegi bakarra ahaztu zaie, kasualitatea.\nBisita gidatuen egutegi bat badago ordea, bisitak elebidunak izango direlako oharraz (auskalo praktikan zer den hori).\nUztailaren 3a arte egongo da irekita erakusketa eta zikloa. Erakusketa Musealia enpresak sortu du, zenbait erakunderekin elkarlanean: Auschwitz Birkenau Poloniako estatuko museo ofiziala, Nazio Batuen Erakundea, Unesco eta Centro Sefarad-Israel.


Iban del Campo: 'Solte lan egiten segidu gura neuke' - bizkaie.biz\nKoldo Isusi Zuazo\t2019-09-30 08:30 Barriketan\nZinema zuzendari arrasatearra.\nDonostiako 67. Zinemaldian, Euskal Zinemaren Irizar Sarirako lehiatu da Glittering Misfits, Iban del Camporen (Arrasate, Gipuzkoa, 1971) lehen film luzea (74'). Altuna eta Esnal, Arregi, Garaño eta Goenaga, Iñaki Arteta, Iban del Campo, Maider Fernandez Iriarte, Miguel Ángel Jiménez, Loïc Legrand, Mikel Urretabizkaia eta Helena Taberna lehiatu dira Euskal Zinemaren Irizar saria lortzeko eta azkenean, Aitor Arregi, Jon Garaño eta Jose Mari Goenagak eroan dabe La trinchera infinita filman egindako lanagaitik, baita Zidarrezkoa Maskorra be zuzendaritza onenari.\nZinemaldiko Epaimahaiaren Aitamen Berezia jaso dauen Glittering Misfits-en, Dirty Martini eta Tigger! antzezleen gorabeherak nabarmentzen dira eta New Yorkeko off-off Broadwayko nightclub eta kabaretak esploretako bidaian joakuz. Euren eguneroko intimidadetik, ulertarazoko deuskue ze burrukari, ze gakori eta ze arrazoiri esker diran oraindino neo-burlesque fenomenoaren figurak eta erreferenteak, jokera horrek 90eko hamarkadan New Yorken eztanda egin ebanetik 20 urte igaro diranean.\nIban del Campok (Arrasate-Mondragón, Gipuzkoa. 1971) Erasmus beka bati esker ezagutu eban zinemagintzea, Parisko Nouvelle Sorbonne unibersidadean doktoregoko ikastaro bat egin bitartean. Bartzelonako Pompeu Fabra Unibersidadeko Sormenezko Dokumental Masterrean izena emon arren, fikzino-film, dokumental nahiz dokumental faltsu laburrak zuzendu eta produzidu ditu, eta hainbat zinema-jaialdietan aukeratu eta saritu ditue. Film labur honeek osotzen dabe haren filmografia: 2008ko Lo bakarrik (14'- Fikzinoa), 2009ko Dirty Martini (24' - Dokumentala): Kimuak, 2011ko Katebegitik (9' - Fikzinoa), 2016ko Tigger! (10' - Dokumentala), 2018ko Espedizio handia (10' - Fikzinoa): Kimuak eta 2019ko Glittering Misfits (74'- Dokumentala).\n1.- Euskal Zinemaren Irizar sarirako burruka gogorra izan da aurten eta azkenean La trinchera infinita filmak irabazi dau. Zein da zure balorazinoa?\nEzin hobea. neure lehen luzea dan Glittering Misfits filmari Aitamen Berezia emotea ezusteko ederra izan da. Pozarren nago, baita ganerakoan be, izan be, izen potoloak egon dira hautagaien artean eta azkenean Euskal Zinemaren Irizar La trinchera infinita-k eroatea ez da izan ezustekoa niretzako; zuzendariek eurek Zidarrezko Maskorra eroan dabe, Aitor Arregi, Jon Garaño eta Jose Mari Goenagak; hori gitxi ez eta filmak Gidoi Onenaren saria be irabazi dau. Igaz Koldo Almadozen Oreina filmak irabazi eban eta aurtengo irabazleak be nahikoa merezimendu dauka saria etxera eroateko.\n2.- Zer dauka Donostiako 67. Zinemaldiak hain maitatua izateko?\nMundu osoko zinemagileen lanak eta estilo guztietakoak ikusteko aukerea egoten da. Ezusteko handiak hartzen dozuz, ezagutzen ez nituan filmak, zinema egiteko modu ezbardinak, zuzendariak eta aktoreak deskubridu ditut.\nIndustriaren atala be nabarmendu gura neuke, izan be, zinemagintzan gero eta indar handiagoa hartzen dago eta horrek inpersonalagoa izatea dakar.\n3.- Aurtengo Donostia Sariak hiru dira Costa-Gavras, Penelope Cruz eta Donaldi Sutherland. Bat aukeratzekotan zein haurtuko zeunke?\nAkaso, Donald Sutherland, gehien ezagutu dodana dalako. Haren pelikulakaz asko disfrutau dot. Dana dala, Constantin Costa Gavrasek darabilzan gai eta jarrerak be markau nabe eta hor dago dudea; greziarrak erresistentziaren alde eta film guztietan politikea dagoala esateak pentsau eragin deust.\n4.- Hilaren 22an, 23an eta 24an emon dabe Glittering Misfits Donostiako Zinemaldian. Zer harrera ikusi dozu ikusleen artean?\nHasierako bertigo eta bildurrak aparte itxita, publikoagaz oso pozik nago, interesauta eta filman oso sartuta ikusi genduzan. Ikusle moduan, lantaldeko beste batzuekaz batera ikusi genduan filma eta jentearen erreakzinoak interesgarriak izan ziran. Jentea nahikoa harrituta geratu zan deskubridu eben burlesque zein New Yorkeko undergroun munduagaz eta barriketaldietan be eretxi onak jaso ditugu.\nBeste alde batetik, kazetariak be pozik ikusi doguz eta hori ez da txarra.\n5.- Dirty Martini eta Tigger! antzezleen gorabeherak azaltzen dozuz filman. Nortzuk dira?\nPiztiak dira, New Yorkeko burlesque eta underground giroaren aitzindariak. Aukerea izan neban eurak ezagutu eta mundu horren gorabeherak barrutik ezagutzeko; lehenengo Dirty Martini ezagutu neban eta geroago Tigger.\nDirty Martini da edertasun kanonak baztertzen dituan artistea. Emakume Rubensiano edo Fellinianotzat hartuko neuke, ameslaria, hezigatxa, frustrazinoak jotakoa eta hor topetan dabe euren amorru guztia bideratzeko modua. Txikitatik jantzan, balletean eta ebilen gustora eta fisikoagaitik baztertua izan zan. Horren ondorioz, burlesquea ezagutu eta horri ekin eutson, ames guztiak bete ahal izateko.\nTigger harribitxia, salbuespena da burlesquearen munduan ze gehienak emakumeak dira. Aktorea, jantzaria eta stripperformerra da, Burlesque Hall of Fame zein Golden Pastie Awards sariak irabazi dituana. Satira politikoa jorratzen dau, sarritan erlijinoa be hankaz gora jarten dau eta proposamen aktibistagoa da Tiggerrena, LGBTIren aldekoa.\nKontuak kontu, asko difrutau dot filma egiten, mundu hori sano interesgarria begitantzen jat eta kamera txiki bat hartu eta laguntzailerik barik, persona bi horreen joan-etorri guztiak segiduten asko ikasi dot.\n6.- Satira politikoa, sexua, ironia, burlesquea darabilzuz. Ez daukotsazu bildurrik zentsureari?\nEz. Filmako protagonisten burruketako bat da, tabu guztiei eta AEBetako alde konserbadoreari burla egitea. Sare sozialetan, barriz, upealako tirabirak izaten dira beti mugan dabizelako; dakizunez, Facebookek berak biluziak eta galarazo egiten ditu.\nBaina badakizu zinemearen mundua nahikoa konserbadorea da eta ikusteko dago Glittering Misfits filmak zelako indarra eta zabalkundea izango dituan nazinoartean. Potentziala badauka baina zain gagoz.\n7.- New Yorkeko underground mundua ezagutzera emon dozu zuren lehenengo film luzean. Gustora geratu zara?\nBai. Neu be underground sentiduten naz [Barreka]. Prozesu osoa neuk egin dot, zuzendari eta produktore lanak be egin ditut eta neketsua izan arren, oso gustora ibili naz. Zinemearen industriatik kanpo, aitatu giroaren espiritua askatasunez islatu gura neban eta pozik geratu naz.\n8.- Aurten karga politiko handia dago Zinemaldira aurkeztutako pelikulatan. Costa Gavrasen konpromiso politikoa... Zein da zure eretxia? Zinema zuzendari legez, zeintzuk dira zure helburuak?\nGavrasek be esan eban, film guztietan dagoala politikea. Txinatik etorri barri nago eta ez dot aukera larregi izan Donostiako filmak eta ikusteko baina leitekeana da filmeen oinarri-oinarrian politikea egotea. Kontuan izan, azken aldion iruzur giroa, mobimentu sozial asko sortu dala, ardura handia bizi dogula munduan eta horren eraginez eta izan daiteke ezkutuan holako zeozer barruntetea.\n9.- Pedro Almodovarrek zuzendu eta Antonio Banderas protagonista dauen Dolor y gloria hautatu dabe Oscar sarietan, nazinoarteko pelikularik onena atalerako, Alejandro Amenábar eta de Salvador Simó zuzendarien lanen aurretik. Ikusi dozu pelikulea? Gustau jatzu?\nEz dot ikusi, karteleratik nahikoa azkar kendu eben eta ikusi barik geratu naz. Badaukat gogoa ikusteko eta lar esatea ez bada, Almodovarren estiloaren eta neurearen artean badagoz antzekotasunak, transformisten mundua, kabareta, Madrileko Mobidea...\nFederico Felliniren 8 1/2 filma be zuzendariaren blokeo egoeraren gorabeherak azaltzekoa izan zan eta Almodovarren barriena, autobiografikotzat hartu izan dabena be hor dago.\n10. Culinary Zinema, gastronomia eta zinemea buztartzen dituan atala. Zein da zure eretxia?\nSail horretako filmerik ez dot ikusi baina Donostia eta gastronomia buztartzea ez da oraingo kontua. Basque Culinary Center be hor dago, gastronomia ikastaroak edonon eskaintzen dira eta orain barrikuntzea da Culinary Zinemea atala; azken aldion jokerea da gastronomia edozegaz lotzea, turismoa suspertzeko estrategia legez erabiltea. Zergaitik ez?\n11.- Erasmus beka bati esker ezagutu zenduan zinemagintzea, Parisko Nouvelle Sorbonne unibersidadean doktoregoko ikastaro bat egin bitartean. Fikzino-film, dokumental nahiz dokumental faltsu laburrak zuzendu eta produzidu ditu, hainbat zinema-jaialdietan aukeratu eta saritu dituenak. Aurrera begira, ze erronka dozu?\nGlitterik Misfits filma sustatzea eta zabaltzea da nire ardura nagusia orain, film idenpendentea izanik, nazinoartean be zelako erantzuna izan leiken ikusi. Hortik gora, modu libre eta independentean lan egiten segidu gura neuke.\n1. Iban del Campo | Ikusi handiago | Argazki originala\n3. Glittering Misfits | Ikusi handiago | Argazki originala


Bizkaiko makina bat museo ospakizunetan dabiltza - Nontzeberri\nHasiera/BESTELAKOAK/Bizkaiko makina bat museo ospakizunetan dabiltza\nMuseoak kulturaren ardatz gisa: tradizioen etorkizuna lelopean, Bizkaiko 38 museok Museoen Nazioarteko Eguna ospatuko dute maiatzaren 18an, eta hainbat jarduera eskainiko dituzte.\nMuseo horietako gehienetan, doan izango da sarrera maiatzaren 18an, eta gainera, 65 bat jarduera egingo dira lurraldeko udalerrietako 24 ekipamendutan. Hala, familientzako tailerrak Arkeologi Museoan (Bilbo), Gernikako Bakearen Museoan (Gernikan), Rialian (Portugalete) edo Itsasoa Museoan (Santurtzi); ipuin-kontalaria Simon Bolibar Museoan (Ziortza-Bolibar), edo ibilbide kultural bat Enkarterrietako Museoan (Sopuerta) programatu dira.\nHorrez gainera aukera dago haien erakusketak ikusteko: Bidaia liluragarri bat. Gizakiaren ilargiratzearen 50. urteurrena, Andrés Urdaneta Historia Naturalaren Museoan (Loiu), edo Bizkaiko Golkoan hondoratzeak Plasentia de Butrón Museoan (Plentzia).\nEra berean, hitzaldi batzuk ere emango dira, esaterako: Quintín de la Torre, tradizioa eta modernitatea, Bilboko Itsasadarra Itsas Museoan (Bilbo); Ondarea eta Memoria Txilen: Villa Grimaldi, Gernikako Bakearen Museoan, edo Artelana bere testuinguruan: Dionisioren itzal luzea, Bilboko Artelan Berreginen Museoan.\nMusikak ere bere lekua izango du, Durangoko Arte eta Historia Museoan, non bertso-saio plastiko esperimental bat egingo den Igor Elortza eta Miren Amuriza bertsolarien eskutik, Maite Berriozabal gai-jartzailearekin batera. El Pobal burdinolan (Muskiz), Ingudea eta dultzaina: burdinolaren hotsak! jarduera egingo da.\nProgramazio osoa jakin nahi baduzue, Bizkaiko museoen webean duzue.\n“Martin Zalakain” ikuskizuna berriz oholtza gainean


Irekia Eusko Jaurlaritza - Gobierno Vasco :: Instalazioa abian den lehenengo egunetan, ia 500 pertsona artatu dituzte Zumarragako Ospitaleko Kanpo Kontsulta berrietan\nInstalazioa abian den lehenengo egunetan, ia…\nAste honetan jarriko dira martxan pediatriako kontsultak. Aurreikuspenen arabera, 100 haurri eskainiko diete arreta bertan\nUztailaren 13an ireki zituen ateak Zumarragako Ospitaleko kanpo-kontsultetarako eraikinak. Goierri-Urola Garaia ESIko zati da hura eta arreta anbulatorioa eskaintzen die Gipuzkoako eremu horretako biztanleei.\nMartxan izan den lehenengo astean honako kontsulta hauek gehitu dira, pixkanaka, Goizalde eraikin berrira: neurologia, neurologiako erizaintza, endokrinologia, endokrinologiako erizaintza eta erreumatologia. Zerbitzu horietan ia 500 paziente artatu dituzte, eta kopuru horri 100 pertsona gehiago batuko zaizkio aste honetan martxan jarriko diren pediatriako kontsultak eranstean. Gainerako espezialitateak pixkanaka joango dira eraikin berrira pasatzen datozen egunetan, lekualdaketa hori egiteko uda aprobetxatuko baita.\nPaziente guztiek egiaztatu ahal izan dute arreta espezializatuaren hobekuntza nabarmena, orain arte jasotakoarekin alderatuta. Izan ere, 1,88 milioi euroko inbertsioa behar izan duen azpiegitura berria eraikin handi, funtzional eta modernoa da, eta eraginkortasunez erantzuten die pazienteen eta profesionalen premiei.\nGoierri-Urola Garaiko ESIko zuzendari-kudeatzaile Teresa Garmendiaren hitzetan iritzi orokorra, eraikin berriko kontsultetara joan direnpertsonena zein bertan lanean hasi diren profesionalena oso positiboa izaten ari da, eta kontsulta berriek hasiera batean ekarritako aldaketei egokitzeko esfortzu handiak egiten ari diren arren, guztiek adierazi dute instalazio berriarekiko poztasuna, emandako arretaren baldintzak hobetzen baititu, baita hura ematen duten profesionalenak ere.\nKanpo-kontsulteko Goizalde eraikin berrian (1.493 metro koadroko azalera du, hiru solairutan banatuta), 40.000 hitzordu izango dira urtean, 8:00etatik 20:00etarako ordutegian, dauden 12 espezialitateetan: Oftalmologia, ORL, Endokrinologia, Neurologia, Pediatria, Erreumatologia, Anestesi, Kirurgia orokorra, Urologia, Digestio-aparatua, Dermatologia, Barne-medikuntza. Era berean, erizaintzako kontsultak eta harrera bat ere baditu.\nGainera, kanpo-kontsultek teknologia aurreratua dute, gainerako osasun-erakundeek bezalaxe, Osakidetzak bere esku dagoen teknologia aurreratuena erabiltzearen aldeko apustua egin baitu.\nIldo horretatik, azpimarratzekoak dira urologiako kontsultan jarritako Urodinamia probak, Dermatologiako PUVA edo pazienteak artatzeko TOTEM delakoa, kontsultetarako harreraren kudeaketa berritzaileagoa ekarriko duena.\nUrodinamia proba eta azterketa multzo bat da, eta maskuriaren eta uretraren funtzionalitatea ezagutzea da haien helburua, gernu-egitearen eta inkontinentzia nahasmenduen diagnostiko zehatzagoa gauzatzeko eta ahalik eta tratamendu onena eskaintzeko. Ospitalean ezarritako unitate horrek aurrez egiten ziren urologia-azterketak osatuko ditu.\nPUVA delakoa Dermatologian erabiltzen den fototerapia-kabina bat da, eta hainbat gaixotasun tratatzeko erabiltzen da; bereziki, biztanleen % 3-4ri eragiten die psoriasia, baina baita bestelako gaixotasun dermatologiko batzuk tratatzeko ere; dermatitis atopikoa, pruritoa, parapsoriasia, bitiligoa, azaleko linfoma eta abar. Ospitalean instalatu denak A eta B izpi ultramoreekin tratatzeko aukera ematen du; bi alternatiba desberdin dira horiek eta bakoitzak bere aukera terapeutikoak eskaintzen ditu.\nZumarragako ospitaleko kanpo-kontsulta berriak uztailaren 8an inauguratu zituen Iñigo Urkullu lehendakariak. Ekitaldian, lehendakariaz gain, honako hauek izan ziren: Osasuneko sailburu Jon Darpón, Zumarragako alkate Mikel Serrano eta Osakidetzako zuzendari nagusi Jon Etxeberria, baita eraikin berrian lan egiten duten profesional guztiak ere.\nLehendakariak Eusko Jaurlaritzak pertsonekin eta haien ongizatearekin duen konpromisoa nabarmendu zuen; hala, pertsonen zein profesionalen laguntza-baldintzak hobetuko dituen azpiegitura berria konpromiso horren beste adibide bat da. Bestalde, kalitatezko zerbitzu publikoa eskaintzeko lan egiten jarraituko dutela erantsi zuen. Berez, Osakidetza herritarrek gehien baloratzen duten erakundeetako bat da, eta Euskadi osasunean gehien inbertitzen duen autonomia-erkidegoetako bat: 1568 euro urtean, pertsona bakoitzeko.


Erdia baino gutxiago ordainduko dio Aretxabaletako Udalak Galdiano enpresari - Aretxabaleta - Goiena.eus\nErdia baino gutxiago ordainduko dio Aretxabaletako Udalak Galdiano enpresari\nUbane Madera 2014-07-30 14:58\nAretxabaletako Udalak eta bertako kiroldegia eraiki zuen Galdiano S.A enpresak akordioa lortu dute, Udalak enpresarekin zituen zorrak kitatzeko. 1.100.000 euro ordaindu beharrean, 400.000 euro ordainduko dizkio Udalak enpresa horri, Ana Bolinaga alkateak uztailaren dagokion osoko bilkuran jakinarazitako moduan. "Negoziazio gogorra baina ona" izan dela adierazi du.\nAlkateak berak nabarmendu du hitzarmen horren garrantzia; ez bakarrik kopuruaren jaitsiera nabarmenarengatik; izan ere, Bolinagak jakinarazi du, gainera, Aretxabaletako Udalak iazko jarduneko soberakinarekin egingo duela ordainketa hori: "Irailean 150.000 euro ordainduko diogu, eta urtarrilean 250.000 euro. Zartada handia da, sei hilabetean ordaindu beharrekoa, baina ez da milioi bat euro. (…) Negoziazio ona izan da, gogorra, baina lortu dugu".\nEdozelan ere, eta gai horren harira, salaketa bat ere egin gura izan du Aretxabaletako alkateak, aurreko legealdietan izan duten "aurreikuspen eza"; eta adibide moduan jarri du oraindik orain kiroldegiko kontuekin bueltan ibili beharra.\nGazako "sarraskiaren" kontra\nBestalde, osokoak onartutakoen artean, Gaza jasaten dabilen eraso bortitzaren gaineko mozio bat onartu du. PSE-EEk aurkeztu du, eta Aretxabaletako Udala osatzen duten alderdi guztiek aho batez onetsi dutela aipatzeko modukoa da.\nLaburbilduz, besteak beste, mozio horren bitartez Gazaren kontrako erasoa gaitzetsi eta Palestinara laguntza humanitarioa bidaltzea adostu dute alderdi politikoek.\nEta adostasun hori modu positiboan baloratu du Aretxabaletako alkateak: "Sarritan ez da gertatzen bai PSE-EEk eta bai EH Bilduk adostutako mozioa aurrera ateratzea, (EAJ ez da egon, baina egongo balitz haiek ere alde bozkatuko dutela pentsatzen dut), Palestinak eta Gazak, konkretuki jasaten ari den sarraskia salatzeko".\nEta alderdi sozialistak ere modu bertsuan baloratu du adostasun hori, eta Jorge de Castro bozeramaileak eskerrak eman gura izan dizkio korporazioari batasun horregatik. Eta Palestinan gertatzen ari denaren harira, "Ameriketako Estatu Batuen eta Europaren inplikazio falta" salatu ditu De Castrok, erasoekin "ikaratuta" dagoela esateaz batera.\nHori horrela, konponbidea negoziazioaren eta elkarrizketaren bidetik etorri beharko litzatekeela adierazi du, giza eskubideekiko errespetua eskatuz.


J.M. Olaizola 'Txiliku' 'Puntuka': 'Balioa' - Urola Kostako Hitza : Urola Kostako Hitza\nJ.M. Olaizola 'Txiliku' 'Puntuka': 'Balioa'\nBehin baino gehiagotan, liburu batek eraman ohi gaitu irakurritakoak adierazten duen unera edo lekura; baita hark duen giroa ezagutzera ere. Gerrako liburu bat irakurri berri dut, eta Iruñera eta aurreko mendeko 36-39 urteetako girora eraman nau, gerra garaiko Iruñea ultra katoliko eta ultra errekete batera. Egileak behin baino gehiagotan errepikatzen du esaera zahar bat (Gerla urte, gezur urte) adierazteko gerrate garaietan gezurra beste arma bat izaten dela, askotan benetako armak baino kalte gehiago egiten duena epe luzera. Dena dela, nik esango nuke gezurra bera baino kaltegarriago izan ohi dela gerra garaian zenbatetaraino iristen den pertsonen ankerkeria, eta zer gutxi balio duen pertsona baten biziak. Horixe agertu nahiko nuke idatzi honetan. Gerraren arrastoak gure geografian agertzen dira urte asko pasatu ondoren, batzuetan ahaztu samarrak baditugu ere. Kostaldean, esaterako, hor dugu gerra karlisten adierazgarri Zarauztik Garate gainera iritsi aurretik dagoen dorre itxia, aterik gabekoa, gertakizun izugarri baten lekuko. Zestoako Danbolin aldizkariak argitaratu zuen duela zenbait denbora, Joxe Ertxiñen traktoretik atalean gertakizun hori; elkarrizketa, transkripzioa eta moldaketa Manuel Arregi eta Jon Artanorena da, eta zati bat nahikoa da gertatuaz jabetzeko: “(…) Behin kontatu zigun pasadizo nahiko gordina. Karlistaldi garaian, gerran zeudela, etxe bakoitzetik lagun batek joan behar izaten zuen Getaria aldera frentera. Getariako partean, Meaga gainean edo inguru horretan omen zegoen frentea. Gure aittitta joaten zen Ertxiñondotik, hamahiru-hamalau urteko mutil-koskorra. Hura 1862an jaioa zen, beraz 1875 ingurua izango zen. Lubakiak egiten eta jarduten omen zuten han. Egun batean kontu gogorra gertatu zela kontatu zigun. Meaga eta Garate aldeko ez dakit zein etxetan, ez daukat gogoan… Ba, etxe hartako gizon zaharra soroan, artajorran ari omen zen. Inguru hartan soldaduak omen zeuden guardian, soldadu karlistak, alegia. Une hartan lasaitasuna egongo zen nonbait, eta soldaduak aspertuta, egonean. Soroan ari zen agurea ikusita, soldadu batek besteari esan omen zion: –Azunbre bat ardo jokatuko diat. Tiro batekin bota baietz agure hura! –Ezetz –besteak. –Baietz. –Bota. Listarizko hariarekin egindako poltsatik ez dakit zenbat txanpon atera omen zituzten, azunbre bat ardok balio zuena. Aurreratu omen zen pixka bat, soro aldera joan, eta bau! tiro egin omen zuen. Gizona hantxe artasoroan plast! erori eta, han gelditu omen zen luze-luze arto artean. –Hutsa adinean geratu duk!, –esan omen zuen soldaduak–. Ardoa edan behar diagu orain! –Benga azunbre ardoa. Azunbre ardogatik apustu egin eta gizona tiroz bota, alajaina. Azunbrea likidoen neurria da, pitxerkada bat edo… Pitxer hori ez dakit ba, zenbat izango den, bi litro eta erdi edo… (…)”. Zarautzen ahoz aho etorritako kontakizunak dio Kajuategiko aitona zela tiroz hil zuten artasoroko gizon hura. Zenbat balio du pertsona baten biziak gerra garaian? Aditu izan dugu hor nonbait, gerra edo bortxa larrian dabiltzan lurraldeetan, hamar dolar nahikoa direla norbait begien aurretik kentzeko. Ez dago urrutira joan beharrik gizakiaren ankerkeria ezagutzeko: nahikoa Garate gainera igotzea. Azunbrearen neurria bat bi litro baino askoz gehiago ez omen da.


Bizkaiko helduen egoitzak pertsonen beharretatik etekin atera nahi duten enpresen esku daude; 186 helduen egoitzetatik 33 baizik ez dira publikoak | LAB SINDIKATUA\nZerbitzu Publikoak Zerbitzu Soziokomunitarioa Bizkaiko helduen egoitzak pertsonen beharretatik etekin atera nahi duten enpresen esku daude;...\nBizkaiko helduen egoitzak pertsonen beharretatik etekin atera nahi duten enpresen esku daude; 186 helduen egoitzetatik 33 baizik ez dira publikoak\nBizkaiko egoitzen mapak zerbitzuaren titulardun Aldundiaren benetako asmoa agerian uzten du eta ez da erresidenteen autonomia eta bizitza kalitatea hobetzea, ez horixe! Aldundiak pertsonen beharretatik etekin atera nahi duten enpresa pribatuen eskuetan utzi nahi du, uzten du, zerbitzua.\nBizkaiko Aldundia egoitza zerbitzuen titularduna da. Zerbitzuen titulartasuna publiko izan arren, Aldundiak egoitza publikoen kopurua gutxitu du kudeaketa pribatua duten egoitzen aldeko hautua eginez. Gaur egun, Bizkaian dauden 186 egoitzetatik 33 baizik ez dira publikoak, eta gehienak udal egoitzak dira.\nDelako datuak gure arreta bereganatu beharko luke. Nola uler daiteke titulartasun publikoa duen zerbitzua izan arren, egoitza gehienek kudeaketa pribatua edukitzea? Eta zertan eragiten die egoitzei hala izateak? Aldundiak diru publikoa inbertitzen du kudeaketa pribatuaren esku utziz. Lur publikoa, inmueble publikoa, negozio pribatuen eskuetan utziz.\nGuztiaren gainetik etekin ekonomikoa lehenesten duten enpresa pribatuak dira, erresidenteen bizitza kalitatearen gainetik ere. Pertsonal faltatik etekin ateratzen duten enpresak, menpekotasun duten pertsona askoren zaintzaren erantzukizuna bere gain hartzen duen pertsonala beretik ere etekina ateratzen duten enpresak.\nSarritan salatu dugu legez,langileek jasangaitza diren lan erritmoak, kudeaezinak diren lan zamak pairatu behar eta beren lan osasuna urratzen duten egoerak ere jasan behar dituztela. 2016an, LAB sindikatuak Gizarte Zerbitzuen pertsonal ratioa berriztu dezaten sinadura bilketari ekin zion. Aspaldidanik galdegin dugu Gizarte Zerbitzuen erregulazioa bere osotasunean eman dadin, arreta ratioa kopuru egokian, era presentziala eta kategorietan kontutan har dadin, erabiltzaileen beharrak asetzen dituen zerbitzua berma dadin; hots, beharrezkoa den kalitatea eta pertsona langileen lan nahiz osasun eskubideak berma daitezen.\nLegebiltzarrean egon ginen kalitatezko zerbitzuak emateko beharrezkoa den langile kopurua bermatu behar dela galdegiteko. Joan den uztailaren 31n, Eusko Jaurlaritzak egoitzetan pertsonala ratioa erregulatzen duen dekretua aprobatu zuen.\nDekretu berriak egiturazko izaera daukan prekarietatean sakontzen duela salatu egin dugu, nahiz eta zerbitzuaren titularrek behinolakoa dela emateko itxura egin. Egoitzetan arreta bermatu behar duen pertsonala eznahikoa denean, ez zerbitzu ona, ez, asistentzia kalitatea, ezta beren esfortzuagatik beti kaltetu ateratzen diren langileen osasuna ere ez dira bermatzen. Soilik enpresaburuen etekina haunditzen da.\nTitulardun publikoak jotzen ditugu egoeraren erantzuleetzat. Urte asko daramagu esanez arazoaren irtenbide zuzena zerbitzu publiko, doakoa, nahikoa, unibertsala, erresidenteen zaintza eta ezinbestekoa den lana burutzen duten langileak erdigunean jarriko lukeen zerbitzua eskaintzean datzala. Era berean, zerbitzua menpekotasun duten pertsonen beharretatik etekin atera nahi duen ideiatik urrundu beharko litzateke.


Zumaiako euskararen historia soziala aztertzeko beka deialdia zabaldu du Udalak — Zumaiako Udala\nZumaiako euskararen historia soziala aztertzeko beka deialdia zabaldu du Udalak\nAipatu beka 2018ko aurrekontuetan jasotako ekimen berritzaileetako bat da eta helburu du herriko euskararen historia sozialari lotutako informazioa bildu, ordenatu eta dibulgaziorako prestatzea. Beka norbanakoek nahiz horretarako osatutako lantaldeek jaso ahal izango dute eta interesdunek apirilaren 28ra arteko epea izango dute eskabideak aurkezteko. Oinarriak eta gainerako agiriak behean daude eskura.\nEuskara izanik gure altxor eta ondare kuttun zein baliotsuenetako bat, 2018ra begira hainbat ekimen bultzatu ditu Zumaiako Udalak gure hizkuntza eta haren erabilera babestu eta sustatzeko; Euskaraldia eta euskara eta euskal kultura ezagutzera emateko bisita gidatu berria horien artean.\nOraingoan Zumaiako euskararen historia soziala aztertu nahi du, gai horri lotutako informazioa bildu, ordenatu eta dibulgaziorako prestatzeko. Horretarako, hain zuzen, ikerketa beka deialdia zabaldu du eta ibilbide hori osorik aztertzea lan izugarria dela jakinik, lehen deialdi honetan 1766 eta 1966 bitarteko epea hartu du ikergai.\nAipatu beka norbanakoek nahiz horretarako osatutako lantaldeek jaso ahal izango dute. Horretarako, ordea, ezinbestekoa izango da diplomaduna edo lizentziaduna izatea eta euskarazko gaitasuna frogatzea EGA edo baliokidea den agiria aurkeztuz.\nProiektua, azterlana eta memoria, noski, euskaraz egingo dira osorik eta ikerketa lanak originala eta argitaratu gabea izan beharko du.\nInteresdunek apirilaren 28ra arteko epea izango dute eskabideak Zumaiako udaletxean aurkezteko. Bekaren onuraduna adituek osatutako epaimahaiak erabakiko du eta horretarako kontuan izango ditu, besteak beste, eskatzaileen curriculuma edota lan esperientzia.\nIkerketa beka puntu gehien duenari esleituko zaio eta orduz geroztik 18 hilabeteko epea izango du ikerketa lana burutzeko.\nBeka hori 2018ko udal aurrekontuetan jasotako proposamen berritzaileetako bat da, eta horren bitartez Udalaren helburua da herrian euskarak urtetan izan duen garrantzia eta bilakaera aztertu eta ezagutzera ematea.


"Koronabirusa sintoma bat da, ez munduko kaosaren erantzulea" - Halabedi\n> “Koronabirusa sintoma bat da, ez munduko kaosaren erantzulea”\n“Koronabirusa sintoma bat da, ez munduko kaosaren erantzulea”\nMarch 11, 2020 Hizpidea InNews 0\nHurrengo krisi kapitalistaren etorrerarekin lotu du Xabi Lasak koronabirusarekin sortutako gehiegizko alarma.\nXabi Lasa izan dugu Hizpidean, kolaborazio internazionalistaren atalean. Gaurkoan, Xabik koronabirusaren foko mediatikotik abiatuta, eta horren atzean ezkutatzen ari dena antzeman nahiean, krisi kapitalistaren etorreraz hitz egin digu. Zantzu ezberdinak aipatu ditu, eta langileon egoerak okerrera egingo duela aurreikusi du, krisi guztien egiten duten moduan.\nHizpidea: "Koronabirusa sintoma bat da, ez munduko kaosaren erantzulea"\n← Lukas Pasandin (LAB): “Langilea erori zenean, oraindik bizirik zegoela, Zorroza enpresako jabeak langile batzuk behartu zituen kidea leku horretatik mugitzera, bere postutik erori zela irudikatzeko”\n”Segurtasun eta seriotasun gehiagorekin tratatu beharreko tema bat da, jendearen bizitzan eragin duelako” →


Frisian egonaldia egiteko euskal idazleentzako deialdia ireki dute | El Correo\nZurekinFrisian egonaldia egiteko euskal idazleentzako deialdia ireki dute\nFrisian egonaldia egiteko euskal idazleentzako deialdia ireki dute\nIdazle bat, testu bat idazten. / R. Lafuente\n'Beste Hitzak' erakundeak Herbehereetako probintzia horretan egonaldia egiteko deialdia gauzatu du\nELCORREO.COM Jueves, 10 agosto 2017, 15:26\n'Beste Hitzak' erakundeak Frisian (Herbehereak) egonaldia egiteko euskal idazleentzako deialdia gauzatu du. Euskal idazleek irailaren 11a arteko epea dute Frisiako Leewardenen zortzi asteko literatur sorkuntza egonaldirako eskaerak aurkeztu ahal izateko.\n'Beste Hitzak-Other Words' ekimenak Europako hizkuntza txiki eta gutxituen arteko literatur trukeak sustatzen ditu (Irlanda, Mazedonia, Eslovenia, Frisia eta Euskal Herria dira sareko kideak) eta proiektuaren oinarri nagusia literatur sorkuntzarako egonaldiak dira. Hala, lehen egonaldia Ekaitz Goienetxeak egin zuen Eslovenian, 2016ko martxoa eta maiatza bitartean; bigarrena, Yoseba Peñak Irlandan, 2016ko udazkenean; eta hirugarrena Beatriz Chivitek Eslovenian, 2017ko udan.\nOraingoa, beraz, laugarren deialdia izango da. Aukeratutako idazleak literatur proiektu bat sortu beharko du egonaldian zehar. Horregatik, garatu nahi duen sorkuntza proiektua azaltzeko txosten bat prestatu beharko du, eta curriculum eguneratuarekin batera bidali.\nAurkeztu beharreko agiriei buruzko informazioa eta bete beharreko baldintzen inguruko xehetasunak deialdi ofizialean daude ikusgai, izen-emate fitxarekin batera. Sorkuntza egonaldia bera urriaren 23a eta abenduaren 18a bitartean egingo du idazleak.\nHizkuntza gutxitu eta txikietan idatzitako literatura ohiko mugez gaindi ezagutarazten laguntzea da 'Beste Hitzak-Other Words' ekimenaren helburua. Hizkuntza aniztasunaren balioa azpimarratzea, arreta berezia jarriz hizkuntza gutxitu eta txikietan eta itzulpenaren zereginean, hain zuzen ere.\nLiteratur sistemaren prozesu osoa ikusaraztea, eta bertako eragileen (idazle, itzultzaile, antolatzaile…) lana publiko zabalari ezagutaraztea bilatzen da ere bai.\nEta zer hautatuko da? Euskaraz idatzitako literatur proiektuak hautatuko dira, idazle bakarrak zortzi astetan sor dezakeen testuan gauzatuko direnak.\n«Iraganean umeek kalean jolasten ematen genuen uda» Portu Zaharreko jaietan lokalak beranduago itxiko dituzte


854/2020 EBAZPENA, martxoaren 26koa, Hezkuntza Departamentuko Langileen Araubide Juridikoaren Zerbitzuko zuzendariak emana. Honen bidez betearazten da Hezkuntzako kontseilariaren azaroaren 13ko 309E/2020 Foru Agindua.\n10/2020 FORU AGINDUA, apirilaren 8koa, Lurralde Antolamenduko, Etxebizitzako, Paisaiako eta Proiektu Estrategikoetako kontseilariak emana, esku-hartze orokorreko proiektu bat onesten duena Mendillorriko 8 ataritarako (Iruña).\n11/2020 FORU AGINDUA, apirilaren 8koa, Lurralde Antolamenduko, Etxebizitzako, Paisaiako eta Proiektu Estrategikoetako kontseilariak emana, esku-hartze orokorreko proiektu bat onesten duena Iruñeko Donibane auzoko 4 ataritarako.\n12/2020 FORU AGINDUA, apirilaren 8koa, Lurralde Antolamenduko, Etxebizitzako, Paisaiako eta Proiektu Estrategikoetako kontseilariak emana, esku-hartze orokorreko proiektu bat onesten duena Iruñeko Txantrea auzoko jabeen 3 erkidegotarako.\nERABAKIA, Nafarroako Gobernuak 2020ko ekainaren 3an hartua, presakotzat deklaratzen duena, nahitaez desjabetzearen ondorioetarako, honako proiektu honen lanek ukitutako ondasun eta eskubideen okupazioa: “Nafarroako Ubidearen eta haren eremu ureztagarriaren 1. fasea handitzen duen udalez gaindiko proiektu sektoriala”. Proiektua Ega ibaiaren arroa hornitzen duen adarraren trazaduraren aldaketari buruzkoa da.\n116E/2020 EBAZPENA, maiatzaren 26koa, Ekonomia Zirkularraren eta Klima Aldaketaren Zerbitzuko zuzendariak emana, eskatutako aldaketa onesten duena Tuterako udal mugapean hondakinen tratamendu zentroa eta hondakin ez-arriskutsuen zabortegia hartzen dituen instalazioaren ingurumen baimen integraturako ezarritako funtzionamendu baldintzetan. Instalazioaren titularra Erriberako Mankomunitatea da.\n11/2020 EBAZPENA, ekainaren 1ekoa, Garraioen Ikuskapen, Kudeaketa eta Antolamenduaren eta Mugikortasunaren Zerbitzuko zuzendariak emana, bertan behera uzten dituena proba hauek: errepide bidezko garraiorako ibilgailu zenbaiten gidarien hasierako kualifikazioa frogatzen duen lanbide gaitasunaren agiria lortzeko probak, 2020ko ekainaren 19an egitekoak zirenak, Nafarroako Foru Komunitatean.\nJENDAURREAN JARTZEA. Ingurumen baimen integratua berraztertzeko espedientea, Agropecuaria Obanos SAk sustatua.\nBorondatezko birpartzelazio proiektua UE-4A unitatean (Carbonilla). Hasierako onespena\nHiri-jarduketarako plan berezia, 1. poligonoko 721. lurzatian. Hasierako onespena\n1Bis-2020 aurrekontu-aldaketa baliozkotzea\nHirigintza-hitzarmena jendaurrean paratzea\nXehetasun-azterketa, Elbeteko 18. poligonoko 27. lurzatian. Hasierako onespena\nAldaketa, Udal Planaren hirigintzako araudi partikularreko 24. artikuluan. Hasierako onespena\nHerri-lurra okupatzeko espedientea, 16 poligonoko 28. lurzatiari buruzkoa. Jendaurrean jartzea\n7/2020 aurrekontu-aldaketa baliozkotzea\nHiri-jarduketarako plan berezia, lerrokadurak aldatzeko Zentro Termoludikoaren inguruko bizitegi-gune estentsiboan.\nJarduera sailkatua. Eskaera\nAldaketa, Planeamenduko Arau Subsidiarioetan, mugaketari, etxebizitza kopuruari eta lerrokadurei dagokienez. Hasierako onespena\nAldaketa, Planeamenduko Arau Subsidiarioetan, mugaketari, lerrokadurei eta etxebizitzaren tipologiari dagokienez. Hasierako onespena\nXehetasun-azterketa, Zaldu kaleko 24an, 1. poligonoko 1. lurzatian. Hasierako onespena\nM6A etxe-sailean. Hasierako onespena\n5/2020 aurrekontu-aldaketa. Baliozkotzea\nLaburpena, babespeko kontzejuetan 2020an herriko jaietarako dirulaguntzak emateko deialdiarena\nAurrekontuko 03/2019 aldaketa. Hasierako onespena\nSoberako lurzatiaren deklarazioa Ikerrea kalean\n2020ko 2002 aurrekontu-aldaketa. Hasierako onespena\nAldaketa, Getze Ibargoitiko 3. poligonoko 403. lurzatian. Hasierako onespena\nOrdenantza, Larriongo Kontzejuan Urederraren ibai bazterren erabilera arautzen duena. Behin betiko onespena\nXehetasun-azterketa, Ostizko iparraldeko OS-1.1 exekuzio unitatearena. Hasierako onespena\nUrbanizazio proiektua, Otsakaingo 5. poligonoko 23. lurzatian. Hasierako onespena\nEtxeko Laguntza Zerbitzuaren prezio publikoak 2020rako\nLaburpena, Errege Magoen Desfilea elkartearekin 2020rako eginiko hitzarmenarena\nLaburpena, 2020ko Iruñeko haurrendako literatur lehiaketarena\nLaburpena, 2020ko Iruñeko gazteendako literatur lehiaketarena\nDeialdia, dirulaguntzak banakako ebaluazio-araubidean emateko, ekintzaile gazteek enpresak eratu ditzaten 2020. urtean. Laburpena\nXehetasun-azterketa Orreaga karrikako 2an. Hasierako onespena\nAurrekontuko 02/2020 aldaketa. Hasierako onespena\nHerriko ehiza-barrutia eratzeko proiektua\n5/2020 aurrekontu-aldaketa. Hasierako onespena\nHainbat herri-lurzatiren zati bat okupatzeko baimena. Jendaurrean jartzea\nA/31/03925 JV/br espedientea. Jendaurreko informazioa\nH/31/2.0319 C6 espedientea-2. instantzia JV/br.\nA/31/03946 JV/br espedientea.


GJH ETEentzat | BBK Kuna\nGarapen Jasangarrirako Helburuak enpresa-estrategian txertatzeko tailerra. CEBEKekin lankidetzan egiten da. Gutxi gorabehera hilabeteko iraupena du, eta enpresek (batez ere ETEek) GJHak beren estrategian eta ikuspegian transbertsalizatzeko tresnak ematea du helburu.\nDatozen urteetan, GJHak lortzeko ahaleginean jarriko dute arreta gobernuek, baina horrek ez du esan gura lan edo beharra eurek bakarrik egin behar dutenik. Sektore pribatua, erakundeak, gizarte zibila eta, jakina, ETEak lagungarri izan daitezke GJHak bizkorrago lortzeko. Hala ere, batzuetan ez da hain erraza nondik hasi jakitea, 17+1 Helburu baitaude eta bakoitzak bere helmuga eta adierazleak baititu. Jasangarritasunean egindako inbertsio honen itzulkinak askotarikoak dira enpresarentzat; izan ere, GJHak bultzatzeak eraginkortasun handiagoa, kostuen murrizketa, talentua erakarri eta atxikitzea, eta bezeroen interesa eta fidelizazioa ekar ditzake, besteak beste.\nCEBEKen eta BBKren arteko lankidetza-esparruaren barruan, GJHak sartzeko prozesuan enpresei laguntzeko tresnak sortuko dira.


IRINMODO (1307-2018): SAN BARTOLOME JAIAK: ZEZENAK eta ALARDEA: 1880. urtea\nSAN BARTOLOME JAIAK: ZEZENAK eta ALARDEA: 1880. urtea\n1880ko Udal agiria\n1980. urtetik aurrera uztailean ospatzen dira Antzuolan herriko jaiak. Aurrekoetan, berriz, `Piedadeko jaixak´ bezala ezagututakoak, abuztuan, San Bartolome egunean, ospatzen ziren, baina bi ekialditan egiten zirenak garai batean: San Bartolome egunean (abuztuaren 24an bueltan) eta San Agustin egunean (abuztuaren 28an), bakoitzean ekitaldi desberdinak eginez.\nLehenean zezenak ez ziren falta izaten, izan ere zezen zaleak baginen, eta bigarrenean, berriz, alarde eguna ospatzen zen.\nLehendabiziko zezenketak ez dakigu sokamuturrarako edo zezen korridarako (heriotzarako) izango ote ziren, baina goiko agiriak (1880koak) diosku Jose Mari Lamarianori ordaindu zitzaizkiola 50 pezeta bi zekor ekartzearren abuztuaren 25 eta 26ko zezenketarako.\nAlarderako, berriz, dauzkagun datu bakarrak dira bi eta interesgarriak, izan ere 1880.urteko alardea San Agustin egunean (abuztuaren 28an) ospatzeaz gain, bertan, diskurtsoarekin batera, banderari eta armen erakustaldeari ere garrantzia ematen zitzaien:\n"A Pedro Soriano por gratificación del discurso pronunciado en la plaza el día de San Agustín con motivo de la bandera y alarde de armas".\nEz dakigu zer gehiago egon ote zen alarde hartan, informazio askorik ez dugulako, baina bai dantzariek ere parte hartzen zutela, gaur bezala.\nOndoren herriko jaietako hainbat argazki eta alarderako 1897an idatzitako diskurtsoaren kopia:\nANTZUOLAKO JAIXETAKO IRUDI EZBERDINAK,\nBASILIO ORMAZABALEK 1897an ANTZUOLAKO ALARDEAREN DISKURTSOARI ESKUZ EGINDAKO KOPIA EDERRA\nBeste iturri batzuk:


Faseak eta sailkatzea — Bertsolari Txapelketa Nagusia 2013\nHiru sailkapen fasetan banatuko da txapelketa: kanporaketak, finalaurrekoak eta finala.\n36 bertsolari izango dira lehian, guztiak herrialdeko txapelketetan sailkatuak. Sei bertsolariz osatutako sei talde egingo dira, eta saio bakarrera lehiatuko dira. Talde bakoitzeko irabazlea zuzenean pasatuko da hurrengo fasera; eta puntu gehien batzen dituzten hamabiekin osatuko da finalaurrekoetan aritu den taldea.\n24 bertsolari lehiatuko dira fase honetan: 2009ko sei finalista eta kanporaketako saioetatik sailkatu diren 18 bertsolariak.\nBi itzuli izango ditu finalaurreko faseak: lau saio izango dira lehenengoan eta hiru bigarrenean. Bi saioetako puntuazioak gehitu egingo dira, baina lehen itzulian puntu gutxien lortu duten sei bertsolariek bigarren itzulian ez dute kantatuko.\nSaio bakoitzeko irabazlea zuzenean pasatuko da bigarren itzulira; puntu gehien batzen dituzten beste 14 bertsolarirekin osatuko da finalaurrekoen bigarren itzulira pasatzen den taldea.Taldeak aldatu egingo dira lehen itzulitik bigarrenera.\nZortzi bertsolari lehiatuko dira: 2009ko txapelduna eta finalaurrekoetatik puntuazioz sailkatu diren zazpiak. Hiru saiotan banatuko da ekitaldia: goizean zortzi bertsolariak jardungo dira, eta zortzi bertsolariekin emango zaio hasiera arratsaldeko jardunari ere. Azkenean, puntu gehien batu dituzten bi bertsolarien arteko lehia egingo da: buruz burukoa. Egun osoko jardunean puntu gehien dituen bertsolaria izango da txapeldun.


Arrasaten tuperrarekin erostea ez da arraroa — Arrasateko Udala\nArrasate Geroa Ganoraz Ingurumena\nKutxa Ekoguneak Arrasateko Udala eta Zero Zabor taldearen laguntzaz bultzatu duen Ontziratu zaitez! kanpainaren balorazioa egin da jada. Ondorio nagusia Arrasaten ere erosketak tuperrekin egiteko jarrerari atea zabaldu zaiola da. Kanpaina honen ostean, Arrasaten dagoeneko ez da arraroa erosketak tuperrarekin egitea; lasai asko joan gaitezke inongo lotsa eta eragozpenik gabe.\nAre gehiago, Kutxa Ekoguneak, Arrasateko Udalak eta Zero Zaborrek herritarrak animatu gura dituzte erosketak modu horretan eginez hondakinak murriztuz jarraitu dezaten. Izan ere, egia da kanpainak iraun duen bitartean tuperrekin egindako erosketak ez direla asko izan, eta oraindik tuperrarekin sekula erosketarik egin ez duten asko izango direla: “guk probatzera animatu gura ditugu, euren kabuz, beraien etxeetan, ikusi dezaten lortzen diren emaitzak oso positiboak direla (dendatik ekarritako paper eta plastikoa kudeatu behar ez izatea, adibidez)”, adierazi dute kanpainaren bultzatzaileek.\nKanpainan parte hartu duten arrandegi eta harategi guztiei eskerrak eman nahi dizkiete antolatzaileek, egin duten lanagatik eta ahaleginagatik.\nArrandegi parte-hartzaileak: Kresala biak, Eguren biak, Danarrain eta Itsaski. Harategi parte-hartzaileak: Saburdi, Salegi, Otamendi, Landaluze, Gorka harategia, Agirre-Etxe, Kortaberri eta Txomin. Mila esker kanpainarekin bat egin duten guztiei.\nNabarmendu dute, dendariek zerikusi handia dutela hurrena landu nahi duten erronkarekin. Ontziratu zaitez! kanpainaren hasieran dendariek plastikozko poltsen erabileraren inguruko kezka azaldu zuten eta, beraz, hurrengo erronka poltsa horien kopurua murriztea izango da.


Alcatelek bere smartphone tolesgarrien prototipoa erakutsi du MWC | n Androidea\nTCL 2019 MWC-n presente dagoen konpainietako bat da, besteak beste Alcatel telefono inteligenteen gama berria. Baina konpainiak beste hainbat albiste uzten dizkigu Bartzelonako ekitaldian. Smartphone tolesgarrietan lan egiten dutela ere jakin denez, 2020an merkaturatzen hasiko dira. Bartzelonan ezagutu ahal izan dugu bere lehen prototipoa, DragonHinge izenarekin.\nDragonHinge TCL-k bere smartphone tolesgarrietarako garatu duen teknologia da. Engranaje ugari dituen gontza eta hainbat telefono tolesgarri garatzea ahalbidetuko du, besteak beste 2020an Alcatel-era iritsiko dena. Zer espero dezakegu teknologia honetatik?\nDagoeneko TCL-k Alcatelentzat prestatu dituen prototipo berri hauek bertatik bertara ikusi ahal izan ditut. Beraz, posible da hobeto ulertzea nola funtzionatuko duten smartphone berri hauek urtebetean merkatuan ikusiko ditugunak. Teknologia honen jatorriari buruz gehiago jakiteaz gain. Konpainiak dagoeneko patentatu duen teknologia bat da, eta Android-en beste marka batzuetatik beste sistema gisa aurkezten da.\n1 TCLk eta Alcatelek telefono mugikor tolesgarrien aldeko apustua egiten dute\n2 Zergatik dago TCL 2020ra arte zain?\nTCLk eta Alcatelek telefono mugikor tolesgarrien aldeko apustua egiten dute\nKonpainiak aurkezten digun prototipo hau 7,2 hazbeteko tamaina duen AMOLED panela, 2K + bereizmenarekin (2.048 x 1.536 pixel). Taldeko enpresa CSOT arduratu zen panel hori ekoizteaz. Gainera, kontuan hartu behar da panel honek gailuaren aurrealdearen% 90 hartzen duela. Interesgarria eta, ziurrenik, DragonHinge-ren gakoa da nahi duzun bezala okertu daitekeela. Bezalako sistemetatik bereizten duen zerbait Galaxy Fold edo Huawei Mate X..\nTCL-k DragonHinge garatu du telefonoa tolesteko sistema gisa. Esan bezala, uzten duen gontza da telefonoa kanpora, barrurantz edo tolestuz berez tolestea, ezkileko telefonoa balitz bezala. Sistema honetan funtsezkoa izango dela agintzen duen aldakortasuna, egoera mota gehiagora egokitzeaz gain. Hainbat modulu txikiz osatuta dago, eta horri esker kurbadurak erradioa izan dezake inguruko arazoak ekiditeko.\nTelefonoaren atzealdean hiru kamera ikus ditzakegu, horri buruz oraingoz ez dugu informaziorik. Espero dezakegun zehaztapenetan ez dago informaziorik, prototipo bat baita. Beraz, 2019an TCL / Alcatelek horretan lan egitea espero dezakegu. Beraz, hilabeteak aurrera joan ahala haiei buruz gehiago jakingo dugu. Tolesgarriak diren beste modelo batzuetan bezala, multiataza helburu nagusi gisa diseinatuta dago. Erabiltzaileek hainbat aplikazio irekita izatea eta haiekin erraz lan egitea ahalbidetuko du.\nHori garrantzitsua da, izan ere, telefono mugikorrak tolestean telefonoa tolestu eta zabaltzeko funtzionamendua hainbat aldiz egingo da. TCL-ekin kontatu du DragonHinge teknologia hau bere telefono mugikorretarako garatzerakoan. Oraingoz, Dagoeneko mota honetako bost telefono prototipo desberdin dituzte. Ez dakigu denak abian jarriko diren. Lehena 2020an helduko den arren, enpresak esan duen moduan. Ikus dezakegu formatu desberdinen aldeko apustua egiten dutela, barietate handia erakutsiz Android telefono tolesgarrien arlo honetan.\nKonpainiatik hauek ikusten dituzte pantaila tolesgarriak aukera bikain gisa. Batez ere azken urteotan diseinu iraultzaileei dagokienez, zertxobait geldituta egon baitira, marka bateko modeloak Android-eko beste marka batzuetakoen oso antzekoak baitira. Mota honetako gailuekin\nZergatik dago TCL 2020ra arte zain?\nDagoeneko prototipo bat badute, asko galdetuko zaie TCLri eta Alcatelek 2020ra arte itxaron nahi izanaren arrazoiei buruz. Huawei edo Samsung bezalako markek ez bezala, konpainiak ez du segmentu honetako liderren artean kokatzeko beharrik edo helbururik bertan marka premium gisa kokatzeko. Horregatik, nahiago dute 2020. urtera arte itxaron lehen eredu hau abian jarri arte. LGk egingo duenaren antzeko zerbait.\nGainera, enpresak hori esan du teknologia merkatuan ezarri arte itxaron nahi dute. Zalantzarik gabe, denbora pixka bat beharko duen zerbait izango da. Hilabeteak pasa eta ereduak iritsi ahala, horretarako aplikazioak eta sistema eragilea prestatzen ari direnez gain, batez besteko publikoarentzako eskuragarriagoa izango da. Beraz, kaleratzearen zain egon nahi dute. Beraz, sortzen diren hardware eta software erronka guztiak konpon daitezke erabiltzaileen esperientzia ona eskaintzeko.\nTCLtik azaldu dutenez, 2020an Alcatel bidez iritsiko den gailu hau, 1.000 eurotik beherako prezioa izango du. Duela gutxi aurkeztu diren Galaxy Fold eta Huawei Mate X baino merkeagoa. Beste marka batzuek baino askoz ere prezio baxuagoa da itxaron duten arrazoietako bat. Hasieran teknologia berri guztiak oso garestiak baitira.\nBehin produkzio prozesuak normalizatuko diren arrenHorietan izan ditzaketen arazoez gain, Androiden telefono mugikorren prezioak behera egingo du. Beraz, TCLk eta Alcatelek telefono tolesgarri bat ekoizteko aukera izango dute prezio baxuagoa duena, merkatuko erabiltzaileen zati handi batentzat askoz ere eskuragarriagoa dena. Bien bitartean, prototipo horiek ikusteaz konforme gaude, 2020an Alcatel-etik lehenengo modeloa iritsi arte.\nArtikuluaren bide osoa: Androidea » Android gailuak » Telefono mugikorrak » TCL-k Alcatel-en smartphone tolesgarrien prototipoa aurkeztu du MWC19-n\nsantiago ramirez lopez esan zuen\nAupa beti partekatzen duten edukia\nErantzun santiago ramirez lopezi


'EKT' 6: Egin arte (ez gara izango) - Debagoiena - Goiena.eus\n'EKT' 6: Egin arte (ez gara izango)\nJon Berezibar 2016-01-13 16:12\nKontua da ekitea, #hautua. Berdin da garen ala ez, garen euskaldun ala zer, "izateko modua dela #praktika", alegia,"egiten badugu bagara eta ez badugu egiten ez gara". Lorea Agirrek esandakoak bil lezake saio sorta osoa. #Eskubideak eginbehar bilakatzen dira Joseba Sarrionandiaren esaldietan: "gure esku ez dagoelako", hain zuzen, dugu #obligazioa, "dago gure esku".\n"Eraiki dezagun", dio Agirrek, kulturarekin mundu hobea egin daitekeelako, #KapitalLinguistikoa non den azalduz eta euskara borroka sozialetara lotuaz, "kultura besteari leku egitea" delako. Aurrerantzean, euskarazkoa beste hainbat hizkuntzen arteko aukeretako bat izango dela dio Kike Amonarrizek eta horri eusten gizarte aktibo eta sortzailea baizik ez ei da egongo, ezer egotekotan. Euskal gizarte aktiboa, sortzailea eta elkarren #errekonozimendua egiten dakiena, Larraitz Ariznabarreta irakasleak aitortzen duenez. Argi baitio Sarrionandiak: "ez abertzaleena, ez autoritate politikoena", "euskararen erabilera, batez ere, komunitate horren #ardura da". Eta ardura politikoa da, "ze, politikaren bahitzaileek sinestarazi digutenaren kontra, dena da #politikoa".\nPolitikarien mahai-inguruan, Juan Jose Ibarretxek, Xabier Zubizarretak eta Jesus Egigurenek elkarrizketarako lehen urratsa #konfiantza dela, bat datoz. Akordioetan, demokratikoak ala kontsentsuzkoak behar duen da eztabaida. Horren erantzuna badu Lorea Agirrek: "subalternitatetik hegemoniarako jauzian, kontsentsua desiragarria da baina ez ezinbestekoa".\n"Zer egin behar dugu?" galderari erantzuna #ProzesuSoziala da Agirrerentzat eta "zelan" galderari, erakarriz, dio Amonarrizek. Gizarteko minoria baina aktibo eta langilea mugitu duena hizkuntzarekiko #maitasuna" izan dela dio Amonarrizek. Hori da motiboa, ekiteko #arrazoia.


Hasiera / Best Sellers / Paco Rabanne Lady Million EDP\nErabilgarritasuna: 215 Badago\nSedukzioaren artea menperatzea ez da erraza. Baina Paco Rabanne-ren usain mingarri honekin, zure lurrinaren usainan, jar zaitez zure trebetasun maila asko hobetzen ikusteko. Lady Millionek, orain marka ikonikoentzako 1 Milioi gizonen izenean jarraitzen duena, marmeladaz josita dago ...\nSedukzioaren artea menperatzea ez da erraza. Baina Paco Rabanne-ren usain mingarri honekin, zure lurrinaren usainan, jar zaitez zure trebetasun maila asko hobetzen ikusteko.\nLady Millionek, hau da, marka onenen ikonikoari esker, milioi bat milioi gizonentzat, neskekin edaten diren gau eta edari berezietan egokienak diren oharrekin josita dago. Zergatik? Lehenik laranja garratza eta mugurdi irekitzaile bizia du. Sarrera nahiko ondo egingo duen spritz batek. Ondoren, lore-jasmin lodia eta lore laranjaren sorta da. Honek feminitatearen xehetasuna gehitzen du, patchouli eta eztia gozoak nahastu aurretik.\nUsain nahasgarriaz gain, botila batean gordeta dago. Aukera jakin batean islatu nahiko zenuke. Aberatsen mundutik inspirazioa lortuz, diamante itxurako botila honek luxu arrakastatsua gehituko dio zure usain bildumari.\nUsain modernoa, distiratsua eta ohikoa da, usain hori janzten lagunduko dizu une bakoitzean sortzen ari den bitartean - uneoro dagoen tximeleta sozialerako ezin hobea.


Saroiak eta paisaiaren bilakaera Urumeako Zilegimendietan\n"Paisaiatik mahaira" sukaldaritza tailerra eta dastaketa\nGazteei eta helduei zuzendua, Clara Gutierrez biologak eta etnobotanikan adituak eskainia, urriak 22an, 10:00etatik 15:00etara.\nENERGY OBSERVER hidrogeno itsasontzia Gipuzkoan Untzi Museoari esker\nKatamarana Donostiako portuan izango da urriaren 12tik 14ra, bere munduko ibilbidearen barruan.\nENERGY OBSERVER-ek mundu osoko 6 urteko bira hasi du, non 50 herrialde bisitatuko dituen. Itsasontziak eguzki panelak, energía eolikoko motorrak eta hidrogenoan oinarritutako erregaiak ditu. Energia berriztagarriez bultzaturiko lehen ontzi autonomoa da, berotegi-efektuko gasen isurpenik gabe eta partikula finik gabe. 30 metroko luzera eta 12 metroko zabalera duen jatorrizko konpetizio itsasontzia, Litengo ingeniariekin lankidetzan garatu da eta 2017ko apirilean ureztatu zuten. Arkitekto, ingeniari eta nabigatzaileen erronka autonomia bilatzea da, energia-nahasketari esker eta itsasoko uraren hidrogenoaren deskarbonizatutako ekoizpenari esker.\nMunduari bira ematea helburu duen proiektu hau ezagutzera eman nahi dugu Untzi Museotik, are gehiago Juan Sebastian Elkano –museoan gaur egun ikus daiteken erakusketaren protagonista– izan zelako balentria hori lortu zuen lehen persona izan zelako.\nUntzi Museoak Elkanoren oroimena berreskuratu du\n"Elcano, bere oroimena berreskuratuz 1921eko monumentuaren proiektua" erakusketa berria aurkeztu da. 2018ko otsailaren 18 arte izango da ikusgai. Erakusketa honen oinarrian dago Lehen Mundu Biraren IV. Mendeurrenaren Batzordeak, nabigatzaile gipuzkoarraren figurari balioa emateko, 1921ean egin zuen ekimena.\nAurkezpenean parte hartu dutenak:Denis Itxaso Kultura eta Turismoko diputatuak, Nika Lertxundi Getariako alkateak, Raúl Pérez Iratxeta Untzi Museoko zuzendari nagusiak eta Xabier Alberdi Lonbide Untzi Museoko zuzendari zientifikoak.\nGipuzkoako jauregi, koba, parke eta altxor naturalak Ondarearen Europako Jardunaldietako hirugarren astean\nPubliko guztiari zuzendutako formatu anitzeko jarduerak dira, besteak beste, ibilbide gidatuak, mahai inguruak, jai-jardunaldiak eta argazki erakusketak.\n"Hitzen dantza" tailerra\nSormen idazketa tailerra, 6 eta 12 urte bitarteko haurrei zuzendua, urriak 14ean, 16:30etatik 18:30etara.\n190 orritik 38 orria (1898 berri)


Mendiak Bat: Zabaleta\nMostrando entradas con la etiqueta Zabaleta. Mostrar todas las entradas\nElgoin:1.243m | Ipar-ekialde aurpegia. (Anboto).\n2016/04/23 | Urte asko dira Anboto sakonetik gora eta behera gabiltzala. Orain askok Anbotoko KM Bertikala izenez ezagutzen duten igoera. Anboto sakona bailara, mesedez ez ahastu.\nLaukian Elgoineko ertz eta Ipar-ekialdea.\nBatzutan igotzen, ete beste batzutan jaisten; baina beti Elgoien-ko ipar-ekialde ezkutuari interes handiz begiratu izan diot. Orduak bota ditut Zabaletan, frailian eta Kurutzetan; Elgoineko atal ezkutu hau aztertzen. Debekuak amaitu eta gorputza negian ondo berotzeko leku aparta.\nAzkenik, hiruzpalau igoera eder izan dira Elgoineko aurpegi ezkutu honetan. Aipagarriena, Zabaletatik gora doan igoera zuzen eta bertikala. Elgoineko bi ertzen artean igarotzen dena, zati basati eta ederra.\nElgoineko Ipar-ekialde aurpegia; Hasiera, Arrazola edo Axpe auzoetatik izan liteke. Zabaleta ingurura igo arte. Bide oso ezagunak dira eta honi buruz gutxi idatziko dut.\nZabalate inguruan hasten da aipagarriena. Anbotora doan igoera edo bidea ezkerrean utzi eta igoera direktuena hartuko dugu. Elorriz jositako zelai bertikalak zeharkatuz.\nGora goazela, Anboto sakoren perspektiba zoragarriaz gozatuko dugu. Frailia, eta bere tontorretik Anbotora doan ertza ere ondo bereizten da. Nola edo hala gora metroak egin, eta pixkanaka Elgoineko Ipar-ekialdeko ertzak elkartzen diren puntura helduko gara. Behetik, eta lehenengo begiradarekin, igaroezina ematen duen horma mixtoa.\nBelarrez eta harriz osaturiko horma bertikala. Hurbiltzen goazela, gero eta argiago ikusiko dugu igoeraren lehen irtengune edo resaltea. Pausu oso aereo-a. Gora eginez zeharkatu, eta ezkerrean Pilatos-en behatza deritzon harkaitza aurkeztuko zaigu. Behatz forma duen harri kuriosoa. Gora eginez segituko dugu, eskuinera doan korridore eder batetik.\nPaisai basatia, eta nola ez, ahuntzen bizileku dotorea. Honegatik, materiala derrigorrezkoa da horrelako igoeretan, Goitik jaisten diren harri inkontrolatuak ugariak dira eta.\nPioletak ere, asko laguntzen du, gora egiteko orduan behar diren bultzada seguruak egiteko.\n( Pioletak neguko kondizioetan bakarrik? Zergatik? )\nHiruzpalau irtengune edo erresalte errazak zeharkatu eta azpian daukagun amildegiaren perspektiba ederra bihurtuko da. Konturatu gabe, eskuinean aurkitzen den ertzean izango gara. Eta nola ez, igoeraren pil pilean.\nOrain, ehun urtetik gora duten pagoen artetik ertzetik gora egingo dugu. Atal zoragarri eta misteriotsua. Metroak aurrera eginez ertza zerbait lasaitzen da, eta Kurutzeta tontorretik behera doan kanala eskuineko amildegian aurkeztuko zaigu. Talaia aparta.\nIgoerarako erabili izan dugun ertz zabal hau, Kurutzetatik Elgoinera doan ertz ezagunaren azpian bukatzen da. Belardi-txo eder bertikal batean, Anboto Sakona osoa miresteko leku aparta.\nAurretik edo goian, hurrengo eta azken atal aipagarriena. Eskuinerantz doan tximenea/korridore diagonala, oso zati aereo eta arriskutsua. Aipatzeko, irtengune-aren erdialdean arteka ezaugarri ugari topa ditzakegu luzea ondo babesteko.\nIrteera edo azken atalak Elgoin-eko tontorraren eskuinaldera ematen du, azpian amildegi ikaragarria,\neta egindako igoeraren perspektiba osoa edukiz.\nJaitsierako, Anbotora doan ertz ederra jarraituko dugu, tontorra ukitu eta Anboto sakonetik igotzen den bide klasikotik jaitsiz.\nPublicado por Giroa en 22:41 0 comentarios\nEtiquetas: Agindui-ko ertza, Anboto, Aristas y Crestas de Euskal Herria, Elgoin, kurutzeta, Zabaleta


Google-k Play Pass abian jarri zuen, 350 joko eta aplikazio baino gehiago eskaintzen ditu hilean 4.99 USD ordainduta | Linuxetik\nGoogle-k Play Pass jarri zuen abian, 350 joko eta aplikazio baino gehiago eskaintzen ditu hilean 4.99 USD ordainduz\nApplek iragarri ondoren azken astean abian jartzea zure mugikorreko jokoetarako harpidetza zerbitzua Apple Arcade, Google-k ere iragarri du Astelehenean Google Play Pass, aukera ematen duen harpidetza zerbitzua Android erabiltzaileei atzitu 350 aplikazio eta joko baino gehiago publizitaterik edo aplikazioko erosketarik ez.\nGoogle zerbitzua aste honetan Estatu Batuetan zabalduko da soilik Android telefonoetan eta laster eskuragarri egongo da beste herrialde batzuetanenpresak bere blogeko artikulu batean esan zuen.\nGoogle-k erabiltzaileei 10 egun doan eskaintzeko asmoa du eta lehen urtean hilean 1.99 $ eskaintzeko asmoa du.\nGoogle Play Familiaren liburutegia bezala, harpidedunek Play Pass kidetza beste bost kiderekin parteka dezakete. Talde honetako pertsona guztiek Play Pass-era sar dezakete, egiten dutena deskargatzen jolasten ari zarenari eragin gabe.\nZure esperientzia bakarra izan dadin, Play Pass eduki ezagunen aukera zabala eskaintzen du. Toca Boca klasikoetatik My Town sailera ", dio Austin Shoemaker-ek, Google Play taldeko produktuen zuzendariak.\nGoogle Play Pass-ek ehunka joko eta aplikazio eskaintzen ditu.\n"Play Pass-ek jendea animatzen du bestela esperimentatuko ez lituzketen esperientzia berriekin esperimentatzera", esan du Maria Sayansek, Ustwo Games-eko zuzendari nagusiak.\nTerraria, Monument Valley, Risk, Star Wars: The Knights of the Old Republic eta AccuWeather bezalako aplikazio eta joko ezagunak aurkituko dituzu. Beste batzuk LIMBO, Lichtspeer, Mini Metro, Old Man's Journey eta beste hainbat bezalakoren berri izango dituzu hilero.\nPlay Store-k harpidedunentzako "Play Pass" fitxa berriarekin etorriko da. Garatzaileei eta estudioei aurkikuntzan laguntzeko modu gehigarria da hau, nahiz eta 350 hautaketa baino gehiago dituen eremuan, ez da hain zaila izan behar joko zehatz bat aurkitzea.\nTaldeko produktuen zuzendaria, Austin Shoemaker-ek esan du Google-k algoritmo bat erabiliko duela gomendioak aurkezteko jendeak haiekin duen harremanean oinarritutako aplikazio eta jokoetarako.\nHorren alde ona da, adibidez, zuk eta zure Familia Liburutegiko beste bost kidek Stardew Valley-ra jolastu nahi baduzu, elkarrekin ere gela berean eta sare berean (nahiz eta Shoemakerrek barre egin zuen galdetu nionean galdetu nuenean) saiatu ziren)\nGoogle Play Pass bateragarria da Android gailu mugikorrekin, ordenagailu eramangarriekin eta tabletekin Play Store 16.6.25 bertsioa eta berriagoa dutenekin eta Android 4.4 bertsioa eta berriagoa dutenekin, betiere Googleren ohiko galderak .\nGoogle Play Pass edo Apple Arcade?\nGoogle-k eskaintzen duen zerbitzua Apple-ren desberdina da. Google Play Pass aplikazioak eta jokoak ditu. Apple-ren Arcade bitartean, Apple-k eskaintzen duen zerbitzuak jokoak bakarrik biltzen ditu.\nApple Arcade harpidetzaren kuota ordainduta, harpidedunek joko guztietarako sarbidea izango dute nahi duten bitartean.\nHori horrela izanik, Android harpidetza zerbitzuak bi arazo ditu. Lehena hori da Android erabiltzaileak ez daude prest aplikazioetan eta jokoetan hainbeste gastatzeko iOS erabiltzaileak bezala.\nModu batera edo bestera, iOS erabiltzaileek oraindik Google Play erabiltzaileek baino gehiago gastatzea lortzen dute, nahiz eta Google Play erabiltzaile asko eta asko gehiago izan. du\nGailu anitzeko bateragarritasuna Apple Arcade-k iOS iOS jokalariei Apple Arcade joko bat telefonoan pausatzeko aukera ematen die eta gero beste gailu batean erreproduzitzeari ekiten dio edo alderantziz.\nApple-ren jokoen katalogoak esklusibotasuna izango du Apple Arcade-rekin. Apple-ren ikuspegia desberdina da duela gutxi iragarritako joko zerbitzu berri batzuetatik, bereziki Google-ren Stadia zerbitzua, 2019ko joko garatzaileen konferentzian aurkeztu zena.\nStadia streaming jokoetarako pentsatuta dago. Google-k dio programan parte hartzea gonbidapen bidez soilik dela. Hala ere, parte hartu nahi duten garatzaileek beren interesa adierazteko web inprimaki bat egongo da eskuragarri.\nArtikuluaren bide osoa: Linuxetik » Berri » Google-k Play Pass jarri zuen abian, 350 joko eta aplikazio baino gehiago eskaintzen ditu hilean 4.99 USD ordainduz\nWikipedia: Nola erabili lineaz kanpo GNU / Linux-en Zim eta Kiwix-ekin?\nReactOS 0.4.12 bertsioa! Albiste batzuekin ...


TAULA PERIODIKOA: unibertsoa osatzen duten elementuak | Laboratorium Bergara Zientzia Museoa\nNoiztik noiz arte:\nOr, 2019-11-08 -tik Al, 2020-10-12 -ra\nNazio Batuen Erakundeko Batzar Nagusiak honela aldarrikatuta 2019. urtea Taula Periodikoaren Nazioarteko Urtea da (#IYPT2019) izan ere, aurten 150 urte betetzen ditu Dimitri Ivanovich Mendeleiev errusiar zientzialariak 1869. urtean sortutako elementu kimikoen taula periodikoak. Taularen azken bertsio honetan, elementuak bakoitzaren atomoen ezaugarrien arabera antolatzen dira.\nErakusketa honetan ezagutarazi nahi dugu zenbaterainoko garrantzia izan duen Taula Periodikoaren asmakuntzak, baina, aldi berean, Elhuyar anaien aldeko omenaldia ere bada; izan ere, 1783. urtean Elhuyar anaiek wolframa isolatzea lortu zuten hemen, Bergaran, 1778. urtean, Bergarako "Seminario Patrióctico Bascongado" erakundean sortutako Laborategi Kimikoan.\n1. Aretoa: Taula periodikoaren bilakaera\nTaula periodikoaren sorrera zientziaren historiako jazoera adierazgarrietako bat da. Lehendabiziko aretoan taula periodikoa dago erakusgai modu interaktiboan. Hala, haren funtzioa eta haren bilakaera azaltzen dira egun duen konfiguraiora iritsi arte. Gainera, hura osatzen duten elementu kimiko bakoitzaren ezaugarraik ageri dira.\n2. Aretoa: Wolframaren aurkikuntza eta Elhuyar anaiak\nIkerketa zientifikoak gertaera, datu, erlazio edo lege berriak ematea proposatzen du. Bergaran Elhuyar anaiek wolframio isolatzea lortu zuten 1783. urtean metodo zientifiko bat erabiliz. Bigarren eremu honetan wolframioaren aurkikuntza eta Bergarak aurkikuntza horretan izandako garrantzia jorratzen dira.\n3. Aretoa: Oparotasunaren taula\nAzken areto honetan ezagutuko dugu Kimikako Europako Elkarteak (EuChemS) sortu eta Europako Parlamentuan 2019an aurkeztutako Oparotasunaren Taula. Taula periodiko horretan elementu kimiko naturalak jasotzen dira eta horietako bakoitza Lurrean oparoa ala urria den islatzen da. Oparotasunaren taula lagungarri izango zaigu zein baliabide babestu behar ditugun ulertzeko, izan ere, datozen urteetan horien hornidura arrisku larrian dago.\nIkusi erakusketen historikoa\n‹ Ilustraciencia 7 Bergaran gora Kotoiaren emakumeak. Bizi istorioak ›


Erakutsiz 108 nongo 618 Jabetzak - PAG 9/52\npisu - Roquetas de Mar (Avenida Pintor Rosales) , Eraikitako azalera 60m2, 2 Gelak, 1 bainugelak, Igogailua.\npisu - El Ejido (Balerma) , Eraikitako azalera 78m2, 2 Gelak, 1 bainugelak, Igogailua.\npisu - Aguadulce Almeria (Centro sur) , Eraikitako azalera 50m2, 1 Habitacion , 1 bainugelak, 800 Itsasora...\npisu - El Ejido (Santa María del Águila) , Eraikitako azalera 60m2, 2 Gelak, 1 bainugelak, Igogailua.\npisu - El Ejido (Centro ejido) , Eraikitako azalera 120m2, 4 Gelak, 1 bainugelak, Igogailua.\npisu - Roquetas de Mar (Centro) , Eraikitako azalera 151m2, 10m2, 4 Gelak, 2 bainugelak, 500 Itsasora...\nMerkataritza-lokala - La rabita (LA RÁBITA) , Eraikitako azalera 117m2, 2 Gelak, 1 bainugelak.\netxea - Laujar de Andarax (Laujar) , Eraikitako azalera 78m2, 20m2, 4 Gelak, 1 bainugelak.\netxea - Laujar de Andarax (Laujar) , Eraikitako azalera 100m2, 30m2, 5 Gelak, 2 bainugelak.\npisu - Roquetas de Mar (La Rocalla) , Eraikitako azalera 90m2, 3 Gelak, 1 bainugelak, Igogailua.\npisu - Roquetas de Mar (Centro) , Eraikitako azalera 90m2, 2 Gelak, 2 bainugelak, Igogailua.\nOrubea - El Ejido (Santo domingo) , 123m2.